SELAMAT NIKAH LAGI 22 JANUARI LALU - MAK WAN LATAH PINDAH IKUT SUAMI KE KUALA PILAH

Pada 22 Januari lalu, pelakon Mak Wan Latah, 61, telah selamat mendirikan rumah tangga sekali lagi dengan pasangannya, Hussien Dollah, 71, di Pejabat Agama Ipoh, Perak. Mak Wan atau nama sebenarnya Halimaton Saadiah Mohd Daud, meluahkan rasa syukur apabila majlis pernikahannya dengan suami berjalan dengan lancar.

Menurut Mak Wan dia sepatutnya bernikah pada 15 Januari namun tarikh terpaksa ditunda disebabkan menjadi kontak rapat adik yang positif C0V1D selepas pulang dari tunai umrah. Kata Mak Wan, urusan pertukaran tarikh dilakukan anaknya ketika dia menjalani kuarantin di Institut Latihan Islam Malaysia, Bangi.

"Sepatutnya saya nikah pada 15 Januari tapi terpaksa tunda disebabkan saya menjadi kontak rapat adik yang positif C0V1D selepas balik dari umrah. Lebih kurang 20 jemaah termasuk adik saya disahkan positif ketika jalani ujian calitan di lapangan terbang. Alhamdulillah keputusan saya negatif.

"Bila dah jadi kontak rapat, saya terpaksa jalani kuarantin di Institut Latihan Islam Malaysia. Anak saya yang menguruskan pertukaran tarikh nikah. Alhamdulillah, pada 22 Januari lalu saya dan suami selamat bernikah di Pejabat Agama Ipoh, Perak," jelasnya yang dipetik sebagai kepada mStar.

Klik untuk gambar besar

Mak Wan dan Hussien turut diraikan dalam sebuah majlis resepsi di kampung suaminya yang terletak di Kuala Pilah, Negeri Sembilan. Sebelum ini, Mak Wan memberitahu dia sudah dirisik pada 14 November dan akan berkahwin sebaik saja selesai menunaikan umrah pada Disember tahun lalu.

Dalam pada itu, Mak Wan memberitahu dia kini menetap bersama suaminya di Kuala Pilah dan akan berulang alik ke Kuala Lumpur sekiranya ada kerja. Untuk makluman, hasil daripada perkahwinan sebelum ini, Mak Wan dikurniakan empat cahaya mata manakala suaminya pula mempunyai dua orang cahaya mata.

"Selepas berkahwin ini, saya ikut suami duduk di Kuala Pilah sebab dia ada kebun di sini. Kalau ada kerja di KL, barulah saya akan pergi ke sana. Saya pun dah berbincang dengan anak-anak dan suami. Alhamdulillah, mereka memahami," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 GAMBAR - AZMIL MUSTAPHA TETAP KE SURAU MESKIPUN 'MENGESOT'

Sesungguhnya sholat yang paling berat bagi orang munafik adalah sholat Isya' Dan sholat Subuh. Sekiranya mereka mengetahui apa yang terkandung di dalamnya, niscaya mereka akan mendatangi keduanya sekalipun dengan merangkak. (HR. Al-Bukhari dan Muslim).

Demikian jugalah halnya dengan Azmil Mustapha yang baru-baru ini diserang sakit jantung dan kemudiannya dibenarkan keluar hospital. Meskipun masih menjalani rawatan susulan di Hospital Serdang dan masih lemah, namun Azmil tetap menguatkan diri untuk ke surau berdekatan rumah adiknya untuk bersholat.

"Alhamdulillah, Abang Azmil bangun dan rasa lebih sihat dan bertenaga pagi ini. Dia bangun awal dan berkobar-kobar nak ikut saya pegi Surau untuk berjemaah Subuh. Saya cuak jugak nak bawak, but he said "I'm fine".

"Namun sebaik sahaja taslim, Abang Azmil dah tak larat duduk atas kerusi. Dia turun duduk atas lantai, dan kemudiannya terbaring. His breath was laboured and he looked in pain. We let him rest there for a while.

"Setelah semua jemaah pergi, tinggal lah kami dua beradik dalam surau. Lebih 20 minit juga Abang Azmil cuba mendapatkan balik nafasnya dan tenaganya. Perlahan-lahan dia menghensot ke muka pintu Surau, dan sambung berehat di sana pula. Setelah 10 minit lagi, baru boleh dia bangun perlahan2 dan duduk atas wheelchair untuk perjalanan pulang ke rumah.

"Harap semua dapat terus berdoa untuk kesihatan Haji Azmil dan supaya Allah SWT kembali kan kekuatan dan kudrat, serta mempertingkatkan semangat supaya dapat terus berjuang," ujar adiknya Aziph Mustapha.

Doa kita, moga Azmil diberikan kekuatan dan kesihatan untuk terus meghadapi dugaan Allah SWT. Amin.

Foto: Aziph IG

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


KONGSI FOTO BERSAMA MAMAT SELEPAS 20 TAHUN - AJAI BERI 'BAYANGAN'

"Dulu dialah yang paling kecil.. 'Mamat'...@realmamat sekarang dah lebih tinggi daripada 'kawan' (kita).. 20 tahun lebih kita tak ketemu.. Dan hari ini.. kita ditemukan untuk melakukanya kembali... #existsreunion 'Happy To C All The Original Members. 'Just wait For iIt Guys' 💙 'C U WHEN I C U'

"#syukur #exists2019 #💙Exists #existsreunionconcert," tulis penyanyi dan komposer, Ajai yang memuatnaik foto bersama bekas vokalis kumpulan Exists iaitu Mamat yang juga rakan baiknya ketika sama-sama menyertai kumpulan itu pada 1991 dan status itu telah mencuri perhatian.

Ajai atau nama sebenarnya Mohd Faizal Maas, 43, memberitahu itu adalah pertemuan pertama mereka dalam tempoh 20 tahun selain turut berseloroh Mamat kini lebih tinggi daripadanya berbanding mula-mula mengenalinya dahulu.

Dalam pada itu, menerusi catatan (posting) sama, Ajai memberi bayangan kumpulan terkenal itu bakal kembali bersatu bersama semua anggota asal untuk sebuah konsert reunion tidak lama lagi.

Klik untuk gambar besar

Ajai turut memberitahu dia teruja dapat bertemu dengan anggota asal Exists selain meminta semua peminat menanti perkhabaran gembira darpada mereka.

Untuk rekod, Ajai (Keyboard) dan Mamat (Vokalis) adalah anggota asal Exists yang ditubuhkan pada 1991 bersama empat anggota lain iaitu Musa (Bass), Ujang (Dram), Shah (Gitar) dan Along (Gitar).

Mereka mencipta fenomena apabila popular menerusi lagu 'Untukmu Ibu' dan Rahsia Pohon Cemara' yang dipetik darpada album pertama mereka berjudul Exists yang terjual sebanyak 250,000 unit ketika itu.

Bagaimanapun, Mamat mengambil keputusan meninggalkan Exists pada 1994 sebelum Ajai mengambil tindakan serupa tiga tahun kemudian.

Tempat Mamat kemudiannya digantikan oleh Ezad Lazim yang membawa nama kumpulan itu sehingga ke Indonesia. Exists kini diterajui oleh Joey Daud selaku vokalis utama selepas Ezad mengundurkan diri pada 2007.

Malah album mereka 'Diammu Gunung Berapi (1995) terjual 600,000 unit di negara itu selain tiga lagi album mereka 'Mencari Alasan (1996; 750,000 unit), 'Buih Jadi Permaidani (1997; 600.000 unit) dan 'Dirantai Digelangi Rindu' (1999; 100,000 unit).

www.myartis.com / Sumber & foto: mStar & Instagram Ajai & Mamat

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


12 GAMBAR - SEKALI LAFAZ, NAZIM OTHMAN KINI SUAMI BELLA DALLY

Pada jam 9.53 pagi tadi, pelakon Nazim Othman, 32, dan Bella Dally, 25, telah selamat diijabkabulkan dengan sekali lafaz dalam satu majlis akad nikah yang diadakan secara tertutup di Hotel Promanade.

Berlangsung dalam suasana sederhana, majlis tersebut hanya dihadiri ahli keluarga, rakan terdekat dan wakil media.

Dalam majlis yang dikendalikan Pegawai Agama Istana Negeri Sabah merangkap jurunikah, Imbran Angun itu menyaksikan pasangan ini mengenakan busana pernikahan serba putih rekaan pereka fesyen terkenal, Rizman Ruzaini Creation.

Pasangan mempelai juga saling memberi dan berbalas hantaran iaitu tujuh daripada pihak Nazim, manakala sembilan daripada Bella, antaranya cincin pernikahan, senaskah al-Quran, sejadah dan set mandian. Bella atau nama sebenarnya Nabilah Ali Dally turut menerima mas kahwin sebanyak RM300.

Pasangan raja sehari itu dijadual melangsungkan majlis resepsi bagi pihak pengantin perempuan pada tengah hari ini.

Majlis resepsi sebelah pengantin lelaki pula akan diadakan pada Sabtu depan di Hotel Berjaya Waterfront, Johor Bahru.

Nazim atau nama sebenarnya Nushrul Alif Othman dan Bella mengikat tali pertunangan pada 14 November tahun lalu selepas berkawan rapat sejak tahun 2013.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


MAWI DIHADIAHKAN ISTERI SET KAMERA MAHAL: "DULU RAMAI KATA DIA AKAN KIKIS DUIT AKU SAMPAI AKU TINGGAL SPENDER"

Masihkah anda ingat lagi isteri kepada penyanyi Mawi iaitu Ekin pernah dilabel sebagai 'kaki kikis' kerana mengahwini juara Akademi Fantasia 3 (AF3) itu. Namun lain pula jadinya selepas 12 tahun pasangan ini mendirikan rumah tangga. Kata Mawi atau nama sebenarnya Asmawi Ani, 39, isterinya itu bukan suka meminta-minta sebaliknya pandai mencari wang sendiri dengan berniaga.

"Sumpah tak ada niat nak menunjuk-nunjuk pun gais. Cuma nak hargai pengorbanan dia. Dah terlalu banyak dia berkorban untuk aku. Dia tak pernah pun nak paksa aku atau minta duit setiap bulan. Malah dia sendiri pandai cari duit. Dia tak mengharapkan aku sepenuhnya. Alhamdulillah... semoga perniagaan dia terus berjaya dan diberkati tuhan," kata Mawi.

Mawi memuji isterinya itu menerusi posting di Instagram ketika berkongsi video kejutan sempena sambutan Hari Bapa pada Ahad. Berdasarkan video itu, Ekin menghadiahkan Mawi sebuah kamera jenama Canon lengkap dengan aksesori. Rata-rata netizen meluahkan rasa gembira dan terharu melihat kebahagian pasangan itu yang boleh dijadikan inspirasi untuk suami isteri yang lain.

Klik untuk gambar besar

Dalam pada itu penyampai radio Zayan FM ini secara berseloroh menyingkap kembali keperitan yang terpaksa dihadapi Ekin ketika mereka mula berkahwin: "Dulu ramai yang kata dia ni akan kikis duit aku sampai aku tinggal spender. Tapi berlaku sebaiknya... aku yang kikis duit dia. Terima kasih sayang," ujarnya.

Sebelum ini, Ekin mendedahkan dia pernah difitnah serta dilabel sebagai seorang 'kaki kikis' serta 'kaki bomoh' oleh netizen selepas mengahwini Mawi yang pernah menerima jolokan 'jutawan segera'. Pasangan itu mendirikan rumah tangga pada 20 Disember 2008 dan mereka dikurniakan seorang anak bernama Cahaya Malaika, 8 tahun.

www.myartis.com / Sumber & foto: mStar & Instagram Mawi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KALAU SAYA BERHUTANG OR HUTANG WITH ME, SILA TONJOLKAN MUKA ANDA" - ARA

"Kalau saya ada berhutang dengan sesiapa ke, or saya ada terpinjam seringgit dua ringgit ke, boleh tak DM saya terus. Sebab saya tak suka bila orang buat cerita mengarut, even kawan-kawan pun tak boleh nak percaya sekarang ni.

"If you guys have any problem, or hutang with me. Sila tonjolkan muka anda. Sebab aku tak pernah berhutang sana-sini dengan orang! So jangan dok expect, Kau boleh canang cerita aku sana sini!

"Aku paling pantang kalau orang busukkan nama aku tanpa bukti ni!" demikian kata penyanyi Ara Johari yang meminta sesiapa yang pernah memberi pinjaman wang kepadanya untuk tampil bersemuka supaya dia dapat melangsaikan hutang, jika ada.

Klik untuk gambar besar

Ini berikutan apabila ada desas desus mengatakan yang Ara gemar meminjam wang daripada ramai orang. Tampil menafikan sekeras-kerasnya mengenai tuduhan itu, Ara atau nama sebenar Nurfarrah Izzatie Johari mengakui berasa tertekan apabila timbul cerita mengarut seperti itu.

Dia dilihat telah memuat naik pesanan khas tersebut menerusi Instagram Story miliknya, kelmarin. Tambah penyanyi lagu 'Paku' itu lagi, dia tidak senang apabila namanya dicanang melakukan perkara seperti itu kerana merasakan dia sama sekali tidak pernah berhutang dengan sesiapa.

Ara turut memberi peringatan kepada individu di luar sana supaya tidak membuat cerita yang tidak benar tanpa bukti yang kukuh sehingga mencemarkan namanya di industri seni.

www.myartis.com / Sumber & foto: Beautifulnara & Instagram Ara Johari

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TABUNG KECEMASAN AKAN DITUTUP ISNIN INI - NAD ZAINAL MASIH DALAM PEMULIHAN DI ICU

"Perkembangan tentang Nad Zainal kini, dia masih di ICU, masih dalam pemulihan. Alhamdulillah. Ramai yang kenal semangat Nad yang kuat, moga bersama-sama dia kuat dan terus mendoakan dia," demikianlah kata pelakon Ungku Ismail Aziz yang berkongsi keadaan terkini pelakon Nad Zainal di Instagram Story.

Dalam hantaran tersebut, Ungku Ismail turut mengajak mereka yang mengenali Nad untuk terus kuat bersamanya, selain memohon agar semua pihak terus berdoa supaya aktres itu diberikan kesembuhan.

"Jangan lupa untuk sentiasa titipkan doa agar dia kembali sembuh dengan paru paru yang sihat seperti sedia kala. Moga Allah lenyapkan segala penyakit dan kesakitan yang ada pada dia. Moga paru-parunya baik, pulih dari segala akibat penyakit itu," tuturnya.

Klik untuk gambar besar

Ungku Ismail seterusnya mengucapkan terima kasih kepada mereka yang sudi menyalurkan sumbangan untuk membiayai kos perubatan dan rawatan Nad.

"Juga, terima kasih kepada semua yang sudah menyumbang untuk rawatan perubatan dan rawatan Nad. Sebahagian sudah pun disalurkan kepada urusan pembayaran, sementara menanti jumlah selanjutnya.

"Tabung kecemasan ini akan ditutup pada Isnin ini. Moga Allah ampunkan dosa kamu semua, dan dikurniakan rezeki melimpah-ruah dan dikabulkan hajat hajat tuan puan," jelasnya.

  ________ IKLAN ________ JUALAN 12.12 HARI JADI SHOPEE. JOM BOOKING Ayuh dapatkan pelbagai tawaran hebat di Shopee sempena jualan Hari Jadi Shopee yang bermula 12 malam 12 Disember ini. Memang banyak tawaran disediakan termasuk hadiah hebat dan voucher istimewa. Anda boleh booking dulu barangan mahal yang dijual dengan harga murah. Hanya RM12 sahaja. Barangan tersebut adalah terhad, sapa cepat dia dapat.Untuk info, pelanggan baru juga akan mendapat voucher  pembelian barangan pertama dengan diskaun besar. Kalau kena harga, anda mungkin boleh dapat barangan itu secara percuma.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAMPIR 2 BULAN NIKAH: ISTERI SAH HAMIL - USOP SEBAK, LUAH RASA SYUKUR

"Alhamdulilah rezeki Allah... I love u sayangku❤🤲😭😭 #usopjunior ❤," demikianlah tulis penyanyi Usop yang berkongsikan berita gembira apabila isterinya, Nur Fatihah disahkan hamil cahaya mata pertama, setelah hampir dua bulan mendirikan rumah tangga.

Berkongsikan berita itu di aplikasi TikTok, Usop dilihat tidak dapat menahan air mata sebaik sahaja menerima perkhabaran tersebut dan meluahkan rasa syukur di atas rezeki zuriat yang diberikan, selain turut mengucapkan rasa sayang buat isteri tercinta.

Perkongsian Usop itu mendapat pelbagai reaksi daripada peminat yang meluahkan kesyukuran serta gembira dengan perkongsian berita tersebut.

Klik untuk gambar besar

Dalam pada itu, ramai yang memuji tindakan isteri Usop meletakkan alat ujian kehamilan di dalam plastik dan tidak seperti kebiasaan yang dipaparkan di video yang hanya dipegang begitu sahaja.

Untuk makluman, Usop dan Fatihah mendirikan rumah tangga pada 4 Februari lalu selepas tiga bulan mengikat tali pertunangan pada 4 November tahun lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - BAPA QI RAZALI DIJEMPUT ILAHI

"Assalamualaikum. Ayah saya baru pulang ke Rahmatullah malam tadi. Saya nak mintak semua yang mengenali saya dan keluarga saya untuk sedekahkan Al-Fatihah dan doakan yang baik2 untuk arwah ayah saya, Muhammed Razali bin Abdullah.

"Jika dia pernah tersalah kata harap ampunkan, jika ada hutang yg belum langsai harap halalkan. -Innallillah wa Innallillah hirojiun-
Semoga tenang Papa di sana."

Demikianlah tulis pelakon dan pengacara, Qi Razali yang memaklumkan bapanya, Muhammad Razali Abdullah disahkan meninggal dunia malam tadi. Qi berkongsi berita duka itu menerusi perkongsian terbaharu di akaun Instagram miliknya sebentar tadi.

Menerusi perkongsian foto yang dimuat naik, rata-rata rakan selebriti dan peminat meninggalkan komen mengucapkan takziah kepada Qi atau nama sebenarnya Qushairi Muhammad Razali.

Selebriti yang merakamkan takziah buat keluarga Qi antaranya Nas-T, Mimi Fly, Fad Bocey, Fizo Omar dan Mustaqim Bahadon.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HARI TERAKHIR DI MHI - BYE BYE WARDINA..!!

Mungkin ramai yang tidak perasan bahawa hari ini adalah hari terakhir Wardina Safiyyah bersiaran bersama Malaysia Hari Ini (MHI) terbitan TV3. Untuk info, di hari terakhirnya, Wardina telah berpasangan dengan Abby Fana mengendalikan rancangan tersebut setelah lima tahun bersama stesyen swasta itu.

Kali ini, rasanya kontrak Wardina tidak akan disambung lagi kemungkinan disebabkan kontroversi yang melandanya beberapa bulan lalu. Jika anda masih ingat, Wardina dituduh memberi ceramah di majlis yang dianjurkan oleh pihak pembangkang meskipun tuduhan itu dinafikan olehnya.

Wardina bergambar kenangan bersama staff MHI
Klik untuk imej besar...

Dan seperti yang kita sedia maklum, TV3 adalah stesyen yang kuat menyokong kerajaan yang pastinya mempunyai etika tersendiri. Jadi... peluang Wardina pastinya kabur sekiranya mahu diberi kesempatan sekali lagi bersama stesyen nombor satu negara itu.

"Love you all so much! Terima kasih atas segalanya.... Moving on to a better future, better things, another exciting journey ahead InsyaAllah. Thank you so much for all your support dear viewers and fans all these years.

"Saya pasti merindu studio MHI pagi-pagi buta... dan rindu semua team MHI. Nak komplain tak boleh dah. But we will meet each other VERY soon hehe..," ujar Wardina melalui facebooknya dengan nada sedih.

Apa-apapun... selamat jalan kita ucapkan buat Wardina, semoga beliau akan terus berkarya dan mendapat rezeki di tempat lain pula. Adioss...!

Bye-bye semua..!!


"KITA TIDAK TAHU APA YANG DIA (YASIN) LALUI, JADI JANGAN TERLALU CEPAT MENGHUKUM" - RAIHAN

"Kami kumpulan nasyid juga manusia biasa yang ada kelemahan dan kekurangan. Mungkin dia melakukan kesilapan dan kita doa semoga dapat diperbetulkan.

"Kita tidak tahu apa yang dia lalui, jadi jangan terlalu cepat menghukum. Kami kenal dia dan dia seorang sahabat yang baik," itulha kata kumpulan nasyid popular iaitu Raihan.

Mereka memohon agar orang ramai tidak terlalu cepat menilai, susulan penahanan penyanyi dan komposer Yasin Sulaiman atas tuduhan mengedar dadah. Salah seorang ahlinya, Abu Bakar Md Yatim menyifatkan Yasin sebagai seorang sahabat yang baik.

Yasin yang sebelum ini pernah menganggotai kumpulan nasyid Brothers ditahan pada 24 Mac kerana memiliki ganja. Susulan itu, dia didakwa di Mahkamah Petaling Jaya pagi Khamis dan berdepan hukuman gantung mandatori mengikut Seksyen 39B Akta Dadah Berbahaya 1952 jika sabit kesalahan.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PEGUAM SIVIL BERPENDAPAT SYAMSUL YUSOF TIDAK BOLEH TENTUKAN JUMLAH SAMAN, PERLU BUKTI DIFITNAH

"Jumlah RM10 juta tidak boleh ditentukan Syamsul. Ini kerana mahkamah yang bakal menentukannya. Seterusnya, kena tengok apa maklumat peribadi yang dibocorkan. Jika maklumat dibocorkan membabitkan dokumen seperti saman dan pernyataan tuntutan dalam mahkamah, tindakan Syamsul tidak berasas kerana ia dianggap dokumen awam."

Demikian kata peguam sivil dari Tetuan Mohd Amin, Ng & Associates, Hafez Zalkapli yang berpendapat pengarah dan pelakon, Syamsul Yusof tidak boleh menentukan jumlah saman terhadap Jabatan Agama Islam Wilayah Persekutuan (JAWI).

Ini kerana kata Hafez, ia berikutan jumlah saman hanya boleh ditentukan oleh pihak mahkamah. Sehubungan itu, Hafez turut menjelaskan, terdapat dua jenis maksud dalam ayat fitnah iaitu bermaksud biasa atau tersurat. Hafez berpendapat, Syamsul perlu membuktikan ayat sebenar digunakan oleh JAWI.

Klik untuk gambar besar

"Pertama, Syamsul perlu membuktikan dirinya difitnah. Sekiranya tiada, maka tiada kausa tindakan. Kedua, Syamsul perlu membuktikan fitnah disiarkan oleh pihak berkenaan.

"Syamsul mesti membuktikan kenyataan fitnah itu sama ada, merendahkan reputasi dan statusnya di kalangan masyarakat, menyebabkannya dijauhi dan dihindari sehingga diperlekehkan, dibenci serta diperolok-olokkan.

"Dan sama ada fitnah itu mencadangkan dia seorang yang tidak berkredibiliti dan tidak jujur dari segi motif dan tindakan serta tidak berintegriti.

"Ia perlu dinyatakan dalam tuntutan samannya. Mahkamah akan menentukan maksud perkataan berdasarkan ujian objektif, tertakluk kepada konteks, keadaan persekitaran, penyiaran dan keseluruhan kenyataan yang dibuat," ujarnya.

Sebelum ini, Syamsul bakal mengenakan tindakan saman berjumlah RM10 juta terhadap JAWI yang didakwa membongkar maklumat peribadi yang disifatkan fitnah.

Ia dipercayai membabitkan dokumen berkaitan kemelut rumah tangga Syamsul bersama isterinya, Puteri Sarah Liyana yang turut membabitkan orang ketiga yang didakwa sebagai perosak rumah tangga mereka, Ira Kazar.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAS ADILA, MASIH MENYANYI MESKIPUN SARAT MENGANDUNG

"Saya menyanyi bukan kerana terdesak untuk cari wang, sebaliknya sebagai proses untuk memudahkan bersalin. Lagipun saya tak nak duduk diam tanpa melakukan apa-apa aktiviti," demikian jelas penyanyi Nas Adila Mohd yang masih aktif menyanyi meskipun sedang sarat mengandung lapan bulan.

Katanya, dia mula menyanyi di sebuah restoran di Presint 5, Putrajaya, sejak pertengahan September lalu. Memang sebelum ini dia menyanyi setiap malam menghiburkan pengunjung, namun sekarang dia telah mengehadkannya.

"Doktor menjangkakan saya akan bersalin pada 23 November depan. Jadi, saya membuat keputusan untuk menyanyi sehingga hujung Oktober ini," ujarnya dipetik sebagai berkata ketika membuat persembahan bersama suaminya.

Untuk info, Nas, 30, sebelum ini pernah digosipkan dengan Raja Pop Malaysia, Datuk Jamal Abdillah, namun berkahwin dengan Aliff Razali pada hujung 2015.

"Sepanjang mengadakan persembahan, ada yang bertanya tidakkah dia berasa penat dengan keadaannya yang kini sarat mengandung," tambahnya.

"Sebelum ini pun saya kerap terbabit anjurkan aktiviti zumba di perkarangan restoran ini dan saya memang seorang yang aktif.

"Ketika saya berehat nanti, Aliff akan terbabit dengan sebuah program terbitan RTM. Ia membuka peluang untuk penyanyi lain pula menyanyi di sini," katanya yang dijangka bakal menimang cahaya mata lelaki.

Sumber: HM - Foto: Nas IG - www.myartis.com

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


MASUK HOSPITAL - KEPALA SALEEM DIDAPATI ADA KETULAN DARAH BEKU

Menerima rawatan di Pusat Perubatan Universiti Kebangsaan Malaysia (PPUKM) sejak Rabu lalu selepas mengalami sakit kepala kronik, kini Keadaan penyanyi Saleem, 56, dilaporkan stabil.

Menurut Saleem, dia tidak berniat untuk menyembunyikan kesakitan yang dialami kerana menganggap ia hanya sakit kepala biasa akibat tidak cukup rehat.

"Saya akui terlalu sibuk dengan undangan persembahan dan kerap berulang-alik ke Sabah, sejak akhir-akhir ini.

"Saya baru saja pulang ke ibu kota selepas hampir dua minggu mengikuti siri jelajah ke kawasan pedalaman di Sabah. Ia antara punca saya kurang rehat.

"Pada mulanya saya tidak menghiraukan sakit kepala ini, biarpun seumur hidup tak pernah mengalami kesakitan sebegini. Kepala saya rasa macam hendak pecah.

Klik untuk gambar besar

"Bagaimanapun, isteri berasakan ada sesuatu yang tidak kena apabila saya hampir kemalangan ketika memandu kereta.

"Lebih menambah kerisauan apabila dia melihat keadaan saya seperti lemah dan tidak bermaya ketika itu," katanya.

Tambah Saleem lagi, tindakan pantas isterinya Juriah @ Julia Bachok menghantarnya ke hospital telah menyelamatkan dirinya.

"Pemeriksaan doktor mendapati ada ketulan darah beku di kepala kerana kekurangan oksigen," jelasnya.

Penyanyi kelahiran Setiu, Terengganu itu akui terkejut apabila dimaklumkan oleh doktor mengenai keadaannya.

"Saya takut jika ada ketumbuhan, kanser atau penyakit kronik lain. Bagaimanapun, ketulan darah beku itu timbul kerana kekurangan oksigen.

"Alhamdulillah, saya kini berasa lebih sihat dan tidak lagi sakit selepas diberikan oksigen serta ubat.

"Doktor turut menasihatkan saya berehat di hospital dulu supaya badan benar-benar mendapat oksigen mencukupi," tuturnya yang akan kembali sibuk dengan siri jelajah di Sabah selama sebulan, April depan.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SYAWAL SANA SINI - APEX & LEUNIEY NATASHA

Meskipun kalah dengan Barcelona, namun Khairul Fahmi Che Mat (Apek) tetap dianggap wira negara kerana menyelamatkan banyak percubaan merbahaya pihak lawan. Justru itu, beliau kelihatan tenang di pagi syawal bersama isteri tercinta iaitu Leuniey Natasha.

Dan sebagaimana pasangan lain, mereka juga mengenakan pakaian sedondon berwarna merah. Cayalah..!

Klik untuk imej besar...


KERACUNAN MAKANAN - RUHAINIES MINTA KELUAR HOSPITAL, MAHU SAMBUNG KERJA

"Hanya tuhan tahu apa saya rasa sekarang ini... saya alami keracunan makanan minggu lalu sehingga terpaksa dimasukkan ke hospital sehari. Doktor minta saya berehat di hospital lebih lama tapi saya tolak kerana perlu menyelesaikan tugas penggambaran... orang macam kami ni cuti sakit tak ada nilai tau.

"Alhamdulillah, hari ini (Rabu) baru rasa betul-betul pulih daripada muntah-muntah dan sakit perut, tak ingat dah bila kali terakhir saya keracunan makanan seteruk ini," itulah kata pelakon Ruhainies yang terpaksa dikejarkan ke sebuah pusat perubatan di Kuala Lumpur baru-baru ini, gara-gara mengalami keracunan makanan.

Menurut Ruhainies, 29, dia mendapatkan rawatan kecemasan selepas mengalami sakit perut dan muntah-muntah teruk. Sebelum itu, pelakon drama 'Cukup Derita Itu' ini berkongsi mengenai keadaan kesihatannya menerusi laman Instagram pada pagi Rabu.

Ruhainies berkata, dia tetap meneruskan kerja seperti biasa, meskipun keadaan tubuh masih belum pulih sepenuhnya. Ini kerana dia enggan menyusahkan pihak lain jika mengambil cuti sakit.

Klik untuk gambar besar

"Sehari selepas keluar hospital saya terus bekerja macam biasa, memang rasa tersiksa kerana badan belum okay... saya terpaksa ambil ubat untuk tahan sakit. Tapi saya tetap teruskan kerja dan gagahkan diri kerana tak mahu menyusahkan orang lain.

"Bayangkan dua hari menahan sakit, telefon pun saya tak boleh nak pegang, saya cuma mampu selesaikan kerja dan berehat. Terima kasih kepada produksi drama kerana sangat memahami, mereka bagi saya call time (waktu kerja) lewat untuk hari berikutnya.

"Alhamdullilah sekarang ini keadaan saya semakin baik. Pesanan saya, jaga diri dan kesihatan ya. Tak kisahlah berapa kuat anda bekerja, berapa banyak duit anda dapat, kesihatan tetap nombor satu," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ADAM CORRIE: "BUKAN IMAM MUDA, PENCETUS UMMAH & USTAZ..."

"Ramai rupanya yang keliru dengan kerjaya saya ye. Saya bukan bekas peserta Imam Muda, Pencetus Ummah dan juga ustaz. Saya bekas penari, choreographer tarian dan aksi lasak serta seorang pelakon.

"Sudah berkecimpung dalam bidang seni sejak tahun 1980-an lagi. Saya juga seorang penulis kolum Hidayah sejak tahun 2016. Dari tahun 1980 lagi? Jadi umur saya berapa? Saya tahun ni berusia 50 tahun.

"Kalau tahun hijrah dah 51 tahun," tulis pelakon Adam Corrie yang mengakui masih ada ramai pihak yang keliru dengan status kerjayanya dalam industri hiburan.

Klik untuk gambar besar

Menerusi entri di Instagram (IG), Adam menjelaskan bahawa dia merupakan bekas penari dan bukannya seorang peserta daripada program realiti.

Adam memeluk Islam pada Julai 2007 dan mendirikan rumah tangga dengan wanita berasal dari Teluk Wanjah, Kedah, Fazima Fuad pada 21 November 2008.

www.myartis.com / Sumber: Astro Gempak & Instagram Adam Corrie

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AWAL MAHU ISU JANTINA DITAMATKAN - PU AMIN MINTA SAJAT MOHON MAAF TERBUKA

Isu kontroversi berkaitan kecelaruan jantina yang kini sudah menjadi isu negara, pelakon dan pengacara, Awal Ashaari meminta pihak berkuasa supaya melakukan satu tindakan untuk menamatkannya. Awal menerusi Instagram Story tidak menyebut sebarang nama, namun menegur secara umum mengenai isu itu.

Namun, difahamkan ia berkaitan dengan tindakan usahawan kosmetik dan penyanyi, Sajat mengenakan pakaian jemaah wanita di Makkah ketika mengerjakan umrah sehingga tular di media sosial hingga mengundang kontroversi.

"Isu jantina pun sudah menjadi isu negara. Orang yang membuat kontroversi senyum, satu Malaysia bercakap mengenai dia. Lagi banyak orang komen, lagi banyak orang cari. Lagi banyak orang pertikai, lagi tinggi saham dia.

"Kita perlu hentikan perkara ini. Semua benda yang dia buat menjadi isu negara dan bukannya dalam aspek yang positif. Mungkin Jakim (Jabatan Kemajuan Islam Malaysia) boleh tolong selesaikan isu ini juga. Dulu sudah jadi isu sekali dan Jakim panggil buat pertemuan, tapi tak tahu apa keputusannya. Ini pergi umrah dan jadi isu lagi. Esok lusa, kalau dia kahwin pula akan jadi lagi?" tulisnya.

Tidak berat sebelah, Awal juga melihat dari sudut pandang individu yang dikaitkan dengan isu ini. Jadi, apa kata kita tolong selesaikan isu ini supaya rakyat Malaysia tidaklah terkejut dengan semua tindak tanduk dia. Kasihan juga kalau betul dia istimewa seperti yang dia katakan.

Klik untuk gambar besar

"Saya bukan nak sibuk, tapi saya penat apabila baca surat khabar, ada benda-benda yang kurang ilmiah dan mungkin tak timbul isu sekiranya ia hanya berkaitan jantinanya. Namun, isu ini menjadi kecoh kerana membabitkan agama Islam dan Tanah Suci Makkah," katanya.

Sementara itu, pencetus Ummah (PU) Amin telah menyuarakan pendapatnya yang menginginkan permohonan maaf secara terbuka daripada Sajat. Jelas Amin tindakan itu penting bagi menjaga imej konsulat, rakyat dan jemaah Malaysia di Arab Saudi.

"Sajat dan kawan kawan perlu minta maaf secara terbuka pada rakyat Malaysia. Perkara ini penting bagi menjaga imej konsulat, rakyat dan jemaah Malaysia di Arab Saudi.Secara yakin, kita rakyat Malaysia setuju untuk membimbing golongan lembut dan pondan pada jalan kebaikan.

"Namun, tindakan menceroboh masuk kawasan solat wanita masjid Alharam dan masjid Nabawi tidak boleh diterima rakyat Malaysia dan ummat Islam sedunia seluruhnya," tulisnya di Facebook miliknya.

Dalam pada itu, Amin atau nama penuhnya Mohammad Amirul Amin Maula Lokman Hakim, 30, berkata Sajat dan kawan-kawannya perlu mendedahkan jantina sebenar bagi mengelakkan salah faham: "Sajat dan kawan-kawan perlu memaklumkan identiti mereka pada umum, jelaskan jantina sebenar supaya tidak berlaku salah faham dan tuduh menuduh dalam netizen. Jika laki kata laki. Jika wanita buktikan wanita.

"Kita semua sudi dan sedia untuk buat satu program umrah dan kursus umrah khusus di Malaysia buat semua golongan pondan maknyah di Malaysia. Semoga Allah memelihara dan menjaga nama baik Malaysia di Arab Saudi. Semoga urusan umrah akan datang mudah dan senang. Semoga Sajat dan kawan-kawan lembut hati dan cepat cepat ambil tanggungjawab untuk mohon maaf.

"Kita amat malu dengan tindakan Sajat dan kawan-kawan. Saya sangka baik dia tidak sengaja dan akan segera betulkan keadaan.  Jika sebaliknya, pada Allah kita berserah. Kita semua melakukan kesilapan, pintu taubat sentiasa terbuka untuk kita. Insya-Allah, Allah dan Rasul lebih mengetahui," tulisnya lagi.

Sejak pagi Ahad, kecoh di sosial media apabila Sajat mengenakan pakaian wanita ketika menunaikan umrah bersama keluarganya. Situasi itu mencetuskan rasa kurang senang dalam kalangan netizen yang cuba membongkar pelbagai identiti sebenar Sajat.

www.myartis.com / Sumber: Harian Metro & Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GARA-GARA SAMBUT KRISMAS - STACY DIKRITIK PEMINAT

Baru-baru ini, melalui satu video keraian Krismas yang dimuatnaik Stacy di laman Instagramnya telah menimbulkan pelbagai reaksi di kalangan peminat.

Menerusi video tersebut, ia memperlihatkan kumpulan koir itu menyanyi lagu 'carol' sambil memegang sebatang lilin dalam keadaan bergelap.

Ada pihak yang mengkritik tindakan Stacy dengan menuduhnya tidak menjaga sensitiviti sesetengah pihak kerana statusnya yang baru saja memeluk Islam, Ogos lalu.

Dalam pada itu, ada juga pihak yang mempertahankan Stacy daripada terus dikritik oleh pengikut yang lain.

Kata mereka, apa yang dilakukan oleh Stacy semata-mata kerana ingin menghormati ahli keluarga beliau yang beragama Kristian serta tidak memutuskan pertalian darah antara mereka.

Malah, ia adalah satu perkara biasa buat penduduk di Sabah dimana setiap daripada mereka akan saling menghormati dan meraikan perayaan agama lain dengan batas tertentu.

Apapun, diharapkan agar Stacy terus bersabar.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"BUKAK SAMPUL, TERKEJUT RM300... BAYANGKAN BERAPA RATUS ANGPAU BERIKAN" - MOHD NOR BOND

"Alhamdullilah.. Johan Raja Lawak dan isteri beliau Ozlyn Wati bersama-sama team Seniman dan Profima hari ini untuk mengagihkan bantuan makanan kepada anak-anak seni dan pekerja belakang tabir.. Beliau juga secara peribadi memberi angpau kepada semua sukarelawan dan ahli yg hadir. Sampai di rumah saya bukak sampul ang pau, terkejut isinya RM300.

"Bayangkan berapa ratus angpau yang beliau berikan. Alhamdullilah amiin.. Semoga beliau sekeluarga akan diberikan kesihatan dan rezekj yg melimpah-ruah," tulis pelakon senior Mohd Nor Bond di Facebook yang mendedahkan sifat peribadi mulia pelawak dan penyampai radio ERA, Johan dan isteri, Ozlynn yang tidak dikongsikan kepada umum.

Menurutnya, Johan dan Ozlynn telah terlibat sebagai sukarelawan dalam misi bantuan oleh Persatuan Seniman Malaysia (Seniman) dan Persatuan Pekerja Profesional Filem Malaysia (Profima) mengagihkan bantuan makanan kepada penggiat seni. Dalam pada itu, Johan turut memberi wang sumbangan sebanyak RM300 setiap seorang sukarelawan yang sama-sama turun padang.

Klik untuk gambar besar

Pada masa sama, Mohd Nor Bond menyatakan Johan adalah individu yang akan bersedekah juadah makanan tengah hari pada hari Jumaat di Masjid Bukit Antarabangsa: "Di masjid Bukit Antarabangsa 2 minggu sekali pada hari Jumaat, jemaah akan dapat hidangan nasi beriani ,nasi tomato dan mcm macam lagi.

"Mungkin jemaah tak tahu sebab Johan tak pernah bagi tau..Bila kawan kawan bukak booth jualan, Johan akan membeli barang setiap booth walaupun tiada keperluan. Hanya sifat ingin membantu. Kalau dia makan di kedai mamak insya-Allah dia akan bayar bill makanan kawan-kawan dia..Dia bawak skuter biasa je. The unsung hero," kongsinya lagi.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KES SKANDAL ADI PUTRA - NOORAIDA AKUI 'WHATSAPP' TERLEBIH DULU

"Saya mengirimkan mesej menerusi WhatsApp kepadanya (lelaki yang didakwa Adi) terlebih dahulu," demikian pengakuan Nooraida Abdul Mutalib, 30, isteri orang yang dikaitkan dengan skandal pelakon Adi Putra.

Artikel terdahulu:

KES SKANDAL - LAPORAN BAHARU DIBUAT TERHADAP ADI PUTRA

Dakwanya, ketika itu pelakon terbabit akan berangkat ke Mekah untuk menunaikan umrah, jadi dia mengirimkan ucapan selamat kepadanya dan mendoakan agar doanya dimakbulkan di sana.

Klik gambar untuk imej besar...

"Selepas itu, kami sering berbalas-balas mesej. Dia juga mengirimkan gambar berbentuk 'selfie' kepada saya. Sebagai peminat yang memang meminati dia dan lakonannya, sudah tentu saya teruja apabila dia membalas WhatsApp dan mengirimkan gambar kepada saya.

"Dia romantis, pandai pujuk saya, saya pun ada kirimkan gambar berbentuk 'selfie' tapi gambar tersebut tidak keterlaluan. Apa yang membuatkan saya betul-betul terkejut apabila dia mengirimkan gambar-gambar lucah yang dipercayai adalah dirinya.

"Saya tertanya sendiri dan seakan tidak percaya, betul ke ini dia? Menyedari perkara itu salah, saya berhenti dari membalas WhatsApp. Semasa saya berbalas-balas WhatsApp pun, saya menjaga pertuturan saya. Walaupun sudah berhenti, dia pandai memujuk rayu. Apabila suami saya dapat ketahui perkara ini, saya berterus terang pada suami saya," Dakwa Nooraida dipetik sebagai berkata.

Ditanya apakah dia tidak gentar jika aibnya dan suami dibuka dengan lebih lanjut apabila mereka memutuskan untuk memanjangkan perkara ini, Nooraida punya alasan tersendiri.

"Selama empat bulan ini, macam-macam orang berkata. Saya biarkan sahaja. Saya menyesal dengan perbuatan saya. Sekarang semua orang pun sudah tahu. Saya cuma mahu menegakkan kebenaran dan membersihkan nama yang sudah tercalar," katanya kepada media di Hotel Concorde, Kuala Lumpur Jumaat lalu.


RITA AKUI BUKAN IBU SEMPURNA, PERNAH LEKA ZAMAN REMAJA: "SAYA TAK NAK ANAK LEKA, BIAR AL-QURAN JADI PANDUAN"

Pelakon Rita Rudaini sebelum ini menerusi laman Instagram telah meluahkan rasa syukur apabila anak lelaki sulungnya iaitu Aarit Rayyan Rizqin menjadi imam solat sunat Aidilfitri di rumah pada Syawal lalu dan ia mendapat perhatian netizen.

Terkini menerusi muatnaik terbaru, Rita atau nama sebenarnya Rita Rudaini Mokhtar, 44, menyedari dirinya bukanlah seorang ibu yang sempurna namun dia akan sentiasa memastikan dua orang anaknya tidak leka dengan kehidupan dunia. Malah, Rita juga mahu anak-anaknya menjadikan Al-Quran sebagai panduan mereka.

"Bukan ibu yang sempurna... Saya pernah remaja dan leka, semuanya saya ceritakan pada anak-anak supaya jadi panduan untuk mereka. Saya asuh mereka dari kecil sebab saya nak mereka jadi lebih baik daripada saya. Saya tegas kerana saya tak nak mereka rasa rugi di hari tua andai umur panjang. Saya tak gunakan kedudukan saya sebagai ibu tapi saya mengajar mereka hormat sesama manusia.

Klik untuk gambar besar

"Tak semestinya ibu tidak pernah buat silap kerana ibu juga manusia biasa. Siapa ada buat salah kena minta maaf dari hati. Termasuklah saya. Kalau ada silap, saya akan minta maaf kepada mereka. Kerana Saya la cermin untuk mereka dan saya tak nak anak saya leka dengan dunia. Biar Al-Quran jadi panduan hidup mereka supaya menerangi perjalanan dan dipermudahkan," katanya.

Rita berkongsi perkara tersebut dengan memuatnaik paparan skrin sebuah artikel mengenai luahan perasaan syukur melihat anaknya yang berusia 11 tahun sudah menjadi imam di Instagram pada Khamis. Selain Aarit Rayyan Rizqin, 11, Rita juga mempunyai seorang lagi anak lelaki bernama Airit Qaqa Arjuna yang berusia sembilan tahun hasil perkahwinan dengan pemain JDT iaitu Aidil Zafuan.

Rita mendirikan rumah tangga dengan pemain JDT, Aidil Zafuan pada tahun 2008 kemudian bercerai pada September 2013. Dalam pada itu, Rita memberitahu dia banyak belajar daripada pengalaman serta kesilapan lampau dan berharap anak-anaknya tidak melakukan perkara yang sama.

"Pengalaman dan kesilapan adalah pelajaran untuk kehidupan kita yang ke depan. Baik buruk saya dah lalui, semua itu saya bekalkan pada mereka untuk dijadikan sempadan. Supaya mereka cepat matang dan boleh bezakan baik serta tidak.

"Perjalanan saya masih panjang untuk mendidik dua lelaki ini menjadi orang yang disegani kerana akhlaknya. Doakan saya dan saya juga mendoakan kita semua ditemani anak-anak yang soleh dan solehan sehingga hujung nyawa," ujarnya.

www.myartis.com / Sumber & foto: mStar & Instagram Rita Rudaini

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KINI JUAL AYAM - ALI TEGAS PERNIAGAAN ITU TIADA KAITAN NAK BAYAR GANTI RUGI RM60,000 KAKAK IPAR

Pelawak Ali Puteh kini dilihat mula menceburkan diri ke dunia perniagaan pembekalan ayam mentah bersama jenama Red Grocer. Ali bagaimanapun menegaskan apa yang dilakukannya itu bukan untuk membayar wang yang diperintahkan oleh mahkamah terhadap bekas kakak iparnya, Siti Nor Hidayah.

Menerusi laporan Utusan, Ali berkata dia sedar pasti akan ada mulut-mulut negatif yang akan membuat cerita dan perkara itu perlu dijelaskan olehnya.

"Saya baru sahaja menjalin usahasama sebagai duta untuk jenama Red Grocer. Dalam masa yang sama turut menggalas tugas sebagai rakan kongsi. Saya tahu, akan ada yang cakap kini mula berniaga sebab nak bayar duit itu tetapi bila fikir-fikir semula, netizen memang akan sentiasa bercakap pun.

"Saya memilih untuk senyum sahaja berkata terima kasih. Saya nak fokus pada kerja dan perniagaan ini saja. Saya tak kerja untuk bayar duit itu, tidak ada kaitan. Fokus berniaga ini lebih kepada fardu kifayah," katanya.

Klik untuk gambar besar

Dalam pada itu, Ali berkata tindakannya mengorak langkah dalam dunia perniagaan itu bukanlah penamat dalam kerjaya seninya.

"Saya ini berpegang kepada pendirian untuk terus maju ke depan dalam apa sahaja yang saya lakukan. Begitu juga bila sebut tentang industri. Berniaga bukan bermakna saya akan mematikan kerja-kerja seni saya.

"Jika masih diberi peluang untuk bermain di gelanggang seni, saya akan bermain. Saya dengan Mamak pun tak pernah membubarkan kumpulan Puteh. Hal ini sudah dibincangkan awal-awal. Kalau membabitkan kerja-kerja untuk Kumpulan Puteh, kami akan bergerak sama. Kalau untuk kerjaya solo, masing-masing akan menghormati jalan masing-masing," ujarnya.

Pada 18 Februari 2022, balu kepada Allahyarham Abam Bocey iaitu Nor Hidayah Mohd Ali menang kes saman fitnah dan Ali Puteh diperintah membayar ganti rugi RM60,000 kepada bekas kakak iparnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


27 GAMBAR - CHEF NIK MICHAEL SELAMAT NIKAH

Bekas peserta MasterChef Malaysia musim pertama dan juga pemilik restoran Picknik yang beroperasi di Publika, Solaris Dutamas iaitu Nik Michael Imran telah selamat disatukan dengan pilihan hatinya, Siti Nadiah Shahril dalam satu majlis nikah yang diadakan malam semalam di kediaman keluarga Nadiah di Mines, Sri Kembangan.

Turut kelihatan pada majlis itu beberapa orang teman artis seperti Sazzy Falak dan Yasmin Hani.

Pasangan suami isteri sebaya berusia 26 tahun ini dinikahkan bapa Nadiah dan diraikan sekitar 200 orang tetamu. Majlis persandingan akan diadakan hujung minggu ini.

Bagaimanapun media tidak diundang ke majlis nikah dan persandingan pasangan itu.

Nik ketika dihubungi BH online memberitahu dia dan isterinya dalam perjalanan ke Langkawi, Kedah untuk berbulan madu.

"Memang saya tak jemput media kerana majlis yang diadakan malam tadi bersifat intim, peribadi dan sangat kecil. Teman Chef saya pun ada yang tak dapat diundang. Saya ada juga menjemput rakan media tetapi atas kapasiti kawan dan bukannya bekerja. Terima kasih kepada yang mendoakan kebahagiaan kami," jelasnya yang bertunang November tahun lalu.

Menurut Nik Michael, dia mengenali isterinya sejak 2005 dan merupakan cinta pertamanya di sekolah menengah dulu.

"Dia sebenarnya cinta pertama saya di sekolah menengah dulu. Biasalah adat bercinta, ada pasang surutnya. Tak sangka cinta kami bertaut kembali selepas sekian lama. Hakikatnya dia wanita yang sangat memahami diri saya," katanya yang pernah menjadi juri program hiburan masakan, Kan Cheong Kitchen di 8TV.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ISU BELA ANJING - JULIA FARHANA TAK AMBIL HATI, TERIMA TEGURAN

"Im not trying to justify my actions. I am not saying what Im doing is absolutely right. Far from it. I choose to do what was best for this abandoned dog in that situation at that time. If I could save every living being on the planet, I would. But I cant afford it. If each of us took in 1 abandoned child, abandoned cat, abandoned dog, this 1 gesture can make a huge difference.

"Saya terima semua teguran baik dengan hati terbuka, saya reflect balik dan cuba sebaik mungkin untuk jaga hati semua pihak. Doesnt julio deserve the same chance to life? Having said that, we all have choices and I choose to save this boy from being beaten on the streets, abandoned and left alone.

"For public figures to keluarkan statement, ulasan tanpa menghubungi saya, tanpa memahami situasi sebenar dan terus menghukum and judge saya dan keluarga saya really breaks my heart. Tapi saya terima because the way the situation was portrayed is very misleading.

"He (julio) has a place, a compound that is outside my house. Emphasis on outside. There is another entrance directly to my room, but he doesnt roam around the house freely and my close friends who has been to my house knows this very well. I am leaving this post here for those who are willing to be open, who wants to understand and have compassion for a being that is harmless and innocent to be loved, respected and cared for like anyone else out there.

Klik untuk gambar besar

"When I took him in, he wasnt in good shape or form. He was dirty, abandoned, and sick, but he grew into a cute, loving, loyal, obedient, healthy dog with the care and love me and my family gave him. I will reflect on this situation, no doubt my islamic knowledge is far from perfect and Im not trying hard enough but I will get there one day, with gods will.

"Terima kasih semua untuk teguran yang baik, saya cuba perbaiki apa yang saya mampu. Thank you, especially to those who were kind and loving. I appreciate it all," demikianlah tulis pelakon, Julia Farhana Marin, 28, yang enggan melatah, sebaliknya menerima setiap kritikan dengan hati terbuka, selepas dikecam setelah mengaku memelihara seekor anjing diberi nama Julio.

Biarpun ada segelintir netizen menyentuh soal peribadi termasuk membabitkan pegangan dan ajaran agama, Julia menerima semuanya secara positif. Julia berkata, biarpun menyedari banyak perbezaan daripada segi budaya, pemahaman agama dan penerimaan ramai terhadap apa yang dilakukan, dia perlu belajar menyesuaikan diri. Tambah pelakon Love In Lockdown ini, sebagai selebriti, sangat penting bagi dirinya jujur dan tidak hipokrit.

"Sejujurnya, saya terima semua teguran. Banyak lagi perkara saya perlu pelajari. Banyak yang saya belajar daripada masyarakat. Mereka suka tegur dengan cara baik. Saya lebih suka fokus kepada sisi positif dalam setiap situasi. Seperti apa yang berlaku, sentiasa ada sesuatu untuk dipelajari dan saya tidak ambil hati.

"Saya memilih untuk cuba memahami dan menghormati masyarakat kita. Saya tinggal di Malaysia, jadi saya kena sesuaikan diri," katanya. Saya belajar untuk memahami masyarakat. Saya masih lagi belajar, setiap hari. Saya belajar untuk menerima dan menyesuaikan diri tanpa kehilangan diri dalam proses itu.

"Apa yang tular membuatkan saya lebih matang. Alhamdulillah, saya tidak cepat melatah tetapi lebih kepada cuba memahami keadaan, persepsi dan pemahaman netizen. Di sebalik semua ini, saya sangat hargai usaha orang ramai untuk mengajar saya berbanding mengecam atas tindakan menyelamatkan Julio dan memberi peluang kepadanya untuk disayangi.

"Ini juga yang saya lakukan kepada tujuh kucing saya," ujar Julia yang berasal dari Kota Kinabalu, Sabah itu yang turut berkata, dia masih membuat kajian mengenai penjagaan anjing dan bertanya golongan arif mengenai hukum memelihara haiwan berkenaan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GARA-GARA SKIRT - NEELOFA TERIMA KOMEN NEGATIF

Menerusi laman Twitter dan Instagram, pelakon dan pengacara Noor Neelofa Mohd Noor telah berkongsi foto dirinya ketika menghadiri pertunjukan fesyen antarabangsa yang berlangsung di Milan, Itali, untuk tatapan bersama peminatnya.

"Guess who went to the Upside Down land? Went to the Upside Down at @ferragamo with these kids!" tulis pada foto terbabit.

Lantas, foto yang dimuatnaik Neelofa telah menarik perhatian netizen gara-gara skirt dilihat seperti atas paras buku lali. Malah, ada yang turut memberi kecaman dan komen berbaur negatif kepada usahawan berjaya ini.

Klik untuk gambar besar

Pada masa sama, rata-rata peminat bintang berusia 30 tahun itu memberi nasihat agar sentiasa kekal positif walaupun diterima pelbagai kecaman dari netizen.

Alahai netizen pun, tidak baik bersangka buruk dengan orang lain. Alangkah baiknya kita berkata yang baik-baik sahaja dan mendoakan yang terbaik buat Neelofa.

www.myartis.com / Sumber & foto: Media Hiburan, Twitter & Instagram Noor Neelofa

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KES GUGUR - ADI PUTRA TIADA SKANDAL ISTERI ORANG

Tiasa apa-apa tuduhan terhadap Adi Putra berikutan dakwaan kes skandal dengan isteri orang sejak September lalu. Malah hasil siasatan di bawah Seksyen 509 kanun Keseksaan mengklasifikasikan sebagai tiada tindakan lanjut atau 'no further action' (NFA) terhadap Adi.

Artikel terdahulu:

ADI PUTRA 'DITUDUH' KIRIM GAMBAR LUCAH

"Pihak peguam saya telah menerima keputusan rasmi daripada pihak polis pada 2 Disember lalu berhubung keputusan hasil siasatan di bawah Seksyen 509 Kanun Keseksaan dan kes ini diklasifikasikan sebagai tiada tindakan selanjutnya.

"Ini jelas bermaksud tiada apa-apa pertuduhan ke atas diri saya dan ia telah selesai," ujarnya dipetik sebagai berkata.

Tambah pelakon itu, pihak peguamnya memaklumkan keputusan siasatan rasmi polis sejak empat bulan lalu telah diklasifikasikan sebagai 'no further action' (NFA) atau tiada tindakan lanjut sekali gus membuktikan dia tidak bersalah.

Adi berkata demikian dalam satu sidang media khas yang diadakannya di Pusat Dagangan Dunia Putra (PWTC), Kuala Lumpur malam semalam. Dalam sidang akhbar itu, dia ditemani isterinya Aida, 38, dan tiga peguam.

Untuk info, kes Adi menjadi berita hangat apabila pada September lalu dia didakwa menjalinkan hubungan sulit dengan isteri orang. Dia kemudian telah disiasat polis selepas suami wanita berkenaan yang juga ahli perniagaan dari Johor membuat aduan.

Menurut laporan tersebut, pelakon popular itu didakwa saling berbalas mesej dan bertukar gambar lucah dengan wanita terbabit berusia 30 tahun walaupun baru seminggu berkenalan menerusi laman Instagram.

Akibat kerap berbalas mesej melalui aplikasi WhatsApp, perbuatan berkenaan kononnya telah dihidu oleh suami wanita itu.

Menambahkan kehangatan kes, tiga bulan selepas itu... timbul pula gosip yang mendakwa kononnya Adi telah menggunakan pengaruh orang kenamaan bagi menutup kes tersebut.

Terdahulu, Adi berkata yang dia tidak mahu lagi dikaitkan dengan kes tersebut dan menganggap ia telah selesai. Namun dia memberi amaran sekiranya ada pihak yang cuba mengaitkannya dengan niat menjatuhkan reputasinya sebagai selebriti, dia tidak akan teragak-agak untuk mengambil tindakan mahkamah.

"Saya tidak teragak-agak sekiranya ada pihak yang menggunakan media cetak atau elektronik semata-mata untuk merosakkan kerjaya saya selepas ini," ujarnya.

Bagaimanapun, mengulas mengenai tindakan wanita yang dikaitkan dengan isu skandalnya itu yang akan turut membuat sidang media, Adi berkata dia tidak mempunyai sebarang hak untuk menghalang.

Namun begitu, dia mungkin akan mendapatkan perintah injunksi daripada mahkamah untuk menghalang pihak terbabit daripada terus memburukkannya.

"Ini adalah pengakhiran daripada saya dan sekiranya masih ada perkara berbangkit yang cuba memburukkan saya, saya tidak teragak-agak untuk mengambil tindakan," kata Adi dengan nada tegas.


BERISTERI BARU - ISTERI & ANAK TAK SETUJU ANDY PLOP POPPY BERPOLIGAMI

"Women on my dad's Instagram is not my mother," demikian tulis Puteri Adlin Syafinie, anak vokalis kumpulan Flop Poppy, Andy melalui Instagramnya baru-baru ini.

Dia menjelaskan begitu kerana terlalu banyak pertanyaan melalui IGnya itu mengenai 'ibu baru' yang merupakan isteri kedua bapanya. Malah Syafinie juga dilihat sudah memadam gambar ayahnya.

Penafian tersebut timbul berikutan rentetan pendedahan Andy atau nama sebenarnya Megat Effendy Zakaria, 43, baru-baru ini menerusi Instagram bahawa dia sudah bernikah buat kali kedua dengan wanita bernama Aliaah Abdullah.

Klik gambar untuk size besar

Bagaimanapun, Andy tidak memberitahu tarikh sebenar pernikahannya dengan Aliaah.

Dalam pada itu, Isteri Andy iaitu Nurul Shafizan Othman, 42, dipetik sebagai berkata, yang dia tidak pernah bersetuju dengan perkahwinan kedua suaminya itu.

"Saya terkejut dengan pengakuan dibuat suami saya menerusi akaun Instagram miliknya.

Luahan hati anak Andy

"Saya tidak setuju dengan perkahwinan itu. Biar Allah yang tentukan.

"Moga rumah tangga saya dapat kembali kepada asal. Mungkin ini dugaan saya dengan anak-anak. Selebihnya, saya enggan komen lanjut," ujarnya.

Untuk info, hasil perkahwinan Andy dengan Nurul pada Disember 1991, mereka mempunyai tujuh orang anak iaitu Megat Daniel Azreen, 23, Megat Zarul Mukhriz, 21, Puteri Adlin Natasya, 18, Puteri Adlin Syafinie, 17, Puteri Adlin Syafinaz, 12, Megat Adam Zakaria, 4 dan Puteri Sumayyah Ramadhani, 10 bulan.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


PENJELASAN MUFTI WP - SUHAIMI SAAD TAK PERCAYA, PEGANG FATWA ULAMA ARAB SAUDI

Sejak minggu lalu, isu 'flat earth' yang ditimbulkan oleh bekas anggota kumpulan nasyid In Team, Suhaimi Saad itu menjadi topik perbualan hangat. Ramai netizen yang menghentam penyanyi ini kerana enggan mempercayai sumpah angkasawan negara iaitu Dr Sheikh Muszaphar yang telah memberikan penjelasan secara saintifik.

Terbaru, isu ini turut mendapat perhatian Mufti Wilayah Persekutuan (WP) iaitu Dato' Seri Dr. Zulkifli Mohamad Al-Bakri. Sekiranya penjelasan secara saintifik tidak dapat diterima oleh Suhaimi, sudah pasti penerangan secara agama oleh Mufti WP ini dapat menghilangkan segala kecelaruan minda Suhaimi ini.

Memang panjang lebar, penuh dalil dan rujukan daripada ulama-ulama terdahulu. Senang kata, kita manusia yang normal ini kalau baca memang akan percaya 100% dan tidak mempertikaikan penerangan Dato' Seri Dr. Zulkifli. Penjelasan penuh boleh baca di sini.

Klik untuk gambar besar

Namun begitu, suami kepada Ina Naim itu bukanlah seorang yang mempunyai pemikiran seperti kita. Pemikirannya melangkaui masa, ruang dan objek. Enggan menerima penjelasan Mufti WP, Suhaimi di dalam status Facebooknya memaklumkan yang dia lebih cenderung untuk percaya penjelasan bekas mufti Arab Saudi. Menurutnya, ulama-ulama ini adalah lebih alim dan lebih arif di dalam bab 'flat earth' ini.

Apa yang lebih menarik untuk dibaca ialah komen para netizen yang menghentam pendirian Suhaimi. Salah satu komen yang menarik perhatian ialah sikap Suhaimi yang memilih-memilih fatwa sedangkan ada fatwa bekas mufti Arab Saudi ini yang mengharamkan perbuatannya. Jika Suhaimi membaca komen tersebut, pasti hatinya pedih dengan kata-kata tersebut.

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BELLA DALLY AKUI SUDAH BERTUNANG DENGAN  AHLI PERNIAGAAN

"Arif adalah kenalan sepupu dan beberapa rakan lain. Apabila sering berjumpa beramai-ramai, kami jadi rapat dan cinta pun berputik. Saya dapat rasakan antara kami ada keserasian. Begitu juga dengannya.

"Dalam masa sama, saya pula jenis yang serius dalam perhubungan dan tak nak buang masa. Orang kata, perkara bagus sebaiknya dipercepatkan. Sejujurnya, saya tidak menjangka akan melalui fasa ini sekali lagi.

"Walaupun selepas bercerai saya pernah cakap nak memberi fokus pada kerjaya dan belum fikir soal mencari pengganti, tapi siapa saya untuk menidakkan ketentuan Allah SWT?

"Inilah yang dikatakan jodoh," kata pelakon Bella Dally yang mengaku sudah bertunang dengan jejaka pilihannya yang juga ahli perniagaan dikenali sebagai Arif, 34, pada Sabtu lalu di kediamannya di Kota Kinabalu, Sabah.

Bella, 28, atau nama sebenarnya Nabilah Ali Dally berkata, keputusan bertunang dibuat selepas lima bulan berkawan dan saling mengenali hati budi.

Klik untuk gambar besar

Menurut Bella, majlis itu diadakan secara tertutup membabitkan kedua belah keluarga dan kenalan rapat. Dalam masa sama, Bella berkata, buat masa sekarang dia belum bersedia untuk berkongsi lebih lanjut mengenai hubungannya itu kerana masih dalam fasa pertunangan.

"Cukup untuk saya kongsikan apa yang patut saja. Lagi pula, saya tak suka nak berahsia. Lambat laun orang akan tahu juga. Jadi, lebih baik saya bercakap jujur.

"Apa yang penting, saya ingin peminat tahu saya kini dalam fasa gembira dan bahagia. Doakan yang baik-baik untuk kami dan semoga apa yang dirancang berjalan lancar dan dipermudahkan Allah," tuturnya.

Ditanya mengenai majlis perkahwinan, Bella berkata dia merancang untuk bernikah tahun ini, namun belum ada sebarang tarikh ditetapkan.

Berkongsi ciri-ciri yang ada pada Arif hingga membuatkannya jatuh cinta, menurut Bella jejaka kelahiran Kuala Lumpur itu seorang yang ‘gentleman’ dan bertanggungjawab.

"Dari awal perkenalan lagi dia tahu status saya dan dia boleh terima. Cuma, dia baru tahu saya selebriti. Sejak itu, dia mulai mengikuti perkembangan saya di Instagram.

"Apa yang membuatkan saya yakin untuk membawa hubungan ini ke fasa serius adalah dia seorang lelaki yang baik, bertanggungjawab dan 'gentle'.

"Alhamdulillah, kedua belah keluarga merestui hubungan kami. Macam keluarga saya, mereka sentiasa sokong keputusan saya asal saja saya gembira," ujarnya.

Terdahulu, Bella pernah berkahwin dengan pelakon Nazim Othman pada 10 September 2016 sebelum bercerai pada 2 Mei tahun lalu. Perkahwinan mereka itu tidak dikurniakan cahaya mata.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"WALAU DIA CUMA PANDANG" - ISTERI SEBUT TERINGIN APA-APA, USTAZ EBIT LEW TUNAIKAN

"Dulukan bila bidadari (isteri) saya sebut teringin apa-apa. Saya terus ingat, kadang saya tulis dekat kertas. Saya niat mesti tunaikan cita-citanya walau dia cuma pandang. Sebab bidadari saya susah nak minta apa-apa. Senyap-senyap saya hadiahkan padanya.

"Suka beri kejutan padanya. Besar pengorbanannya daripada wanita biasa sehingga menjadi bidadari penyejuk mata. Menutup aurat. Jaga solat. Didik anak dengan sunnah. Menggembirakan hati saya. Setia mengurus rumahtangga siang malam. Kurang berehat.

"Sentiasa menyokong dan bersama usaha yang saya lakukan. Ya Allah betapa diriku sayang padanya bidadariku," demikian coretan pendakwah bebas terkenal, Ustaz Ebit Lew.

Kisah dermawan dan sifat murah hati yang ada pada Ustaz Ebit dalam membantu orang ramai memang sudah diketahui umum. Bahkan, sifat murah hatinya itu juga lebih dapat dilihat dengan pengorbanan yang dilakukan buat ahli keluarganya, khususnya kepada isteri tercinta.

Klik untuk gambar besar

Menurut Ebit, sebagai suami, dia akan berusaha untuk memenuhi segala permintaan dan keinginan orang rumahnya yang dianggap sebagai bidadari.

Menurut Ebit lagi, dia melihat pemberian kepada isteri itu sebagai satu bentuk penghargaaan atas segala jasa yang dilakukannya dalam menguruskan hal rumah tangga.

Bukan itu sahaja, kata Ebit, segala barangan keperluan rumah yang selalu diminta isterinya juga akan dipastikan turut dijual di kedai serbaneka miliknya.

"Seronok rasanya bila bawa bidadari beli barang dapur di Elewsmart. Apa bidadari saya nak terus pesan dan pastikan ada di kedai. Susu anak jenis apa. Beras jenis apa. Sabun dapur apa. Tisu jenis apa.

"Menggembirakan hati bidadari nikmat besar dalam hidup saya. Terima kasih pada Allah yang hadiahkan bidadari ini dalam hidup saya," katanya.

Sebelum ini, Ebit juga pernah menasihati golongan suami untuk tidak sesekali bersifat kedekut untuk membelanjakan wang terhadap pasangan masing-masing.

www.myartis.com / Sumber & foto: HAstro Gempak & Instagram Ustaz Ebit Lew

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR - WAJAH BABY IZARA AISHAH & ADIB

"Bismillahirahmannirahim. And now, there’s 3 of us. Alhamdullilah syukur, our little princess, Irisa Alaia Binti Muhammad Adib, was born on the 15th of April, 2020, one of the most joyous and memorable moment for Izara and I.

"Thank you for all the prayers and support, we truly appreciate every single one of the well wishes and we hope to see everyone soonest!" demikian kongsi Adib Khalid, suami kepada pelakon Izara Aishah yang melahirkan bayi baru-baru ini.

Puteri yang diberi nama Irisa Alaia Binti Muhammad Adib itu disifatkan sebagai hadiah paling bernilai buat Adib. Ujar Adib, dia amat berterima kasih atas semua doa dan sokongan semua pihak sepanjang tempoh kehamilan Izara.

"Till then take care and here are some family photos we would like to share with everyone. Welcome to the world Alaia, my heart melted the moment I heard about you, and now you are here with us. Your mother and I are overjoyed with emotions and love for you.

"May you be a blessed child and a bundle of joy to everyone you meet, May you be righteous in your greatness, May you have success in this life and the hereafter, Amin," tambahnya.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAHSIAKAN IDENTITI KEKASIH - SYAFIQ FARHAIN MAHU BERCINTA DENGAN RELAKS

"Ya, saya memang sudah ada kekasih," akui penyanyi Syafiq Farhain yang memberitahu bahawa dia sudah mempunyai kekasih, namun enggan berkongsi lanjut mengenai wanita pilihannya itu.

Syafiq atau nama sebenarnya Nursyafiq Farhain A M Salim, 27,  berkata, dia lebih selesa mengambil pendekatan untuk menjalani kehidupan bercinta itu secara relaks.

"Saya bukan nak berahsia dan tak nak beritahu, cuma lebih suka relaks saja. Kalau boleh tidak mahu hebohkan bagi tahu sudah ada kekasih. Kalau ada sesiapa tahu, biarlah dia tahu tapi tidak juga sampai tahap jangan beritahu orang lain. Bagi saya, tidak semua perlu tahu soal peribadi. Saya lebih suka berkongsi perkara lain seperti kerjaya," katanya.

Klik untuk gambar besar

Sementara itu, penyanyi lagu 'Sayang Maafkan Aku' itu turut berkongsi mengenai hubungannya dengan ibu tirinya, Juriah@Julia Bachok selepas pemergian bapanya, Allahyarham Saleem yang juga penyanyi popular pada 2018.

"Minggu pertama selepas arwah tiada, masih ada krisis sikit tapi saya tidak ambil peduli sangat. Saya tak suka sangat dengan masalah. Alhamdulillah, selepas itu dan sampai sekarang ada juga berhubung tapi boleh dikira dengan jari. Kalau ditanya hubungan saya dengan keluarga sebelah sana, okay saja. Kalau di belakang saya tak tahulah," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CHIWAN LUAH HASRAT MAHU JADI PENYANYI, SELEPAS 'PENAT' 12 TAHUN BERGELAR PELAWAK

"Sudah hampir 12 tahun saya berada dalam industri sampai kadang-kadang terfikir sampai bila saya nak masuk program realiti lawak. Saya memang suka hiburkan orang tapi bukan sekadar melawak sahaja.

"Mungkin ke arah nyanyian dan lakonan tetapi sekiranya diberi peluang saya mahu jadi tenaga pengajar pula," ujar pelawak Chiwan Chilok yang meluahkan hasrat untuk menjadi tenaga pengajar dan mencurahkan ilmu kepada bakat baharu dalam bidang komedi.

Chiwan atau nama sebenarnya Mohd Azwan Sabri berkata, sudah tiba masanya dia melakukan sesuatu yang baharu dalam karier seni memandangkan sudah 12 tahun dia menyertai pertandingan realiti komedi.

Jelasnya , dengan pengalaman yang ada sebelum ini, dia yakin dapat mencurahkan ilmu kepada bakat baharu dunia komedi dalam menjadikan mereka pelawak berkualiti di atas pentas.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIUJI PENYAKIT STROK OTAK YANG KRITIKAL - NADIA ALI INSAF, TAK MAHU MENSIA-SIAKAN HIDUP

Penyanyi yang popular dengan lagu 'Salam Untuk Kekasih' iaitu Nadia Ali sebelum ini diuji dengan penyakit strok otak yang kritikal enam bulan lalu, namun bersyukur dapat pulih dalam tempoh yang agak cepat.

"Saya ketika itu berada dalam keadaan sihat dan nak buat satu program untuk radio secara strim. Tiba-tiba saya tak boleh berdiri. Manakala otak dengan mulut tidak boleh berhubung. Nak cakap benda lain tapi yang keluar dimulut lain.

"Saya dimasukkan ke Unit Rawatan Rapi (ICU) di hospital selama beberapa hari sebelum dipindahkan ke wad biasa. Alhamdulillah pemulihan saya sekarang sudah 80 peratus," ujarnya yang dipetik sebagai kepada Harian Metro.

Nadia atau nama sebenarnya Zarina Mohd Ali, 46, yang bergelar pengusaha hotel di Sipitang, Sabah berkata, dia bersyukur Allah memberinya peluang untuk terus bernafas.

Klik untuk gambar besar

"Kali ini saya takkan mensia-siakan hidup dan jaga kesihatan sebaiknya. Saya kini amat menjaga makan ubat kolesterol dan darah tinggi. Setiap bulan akan buat pemeriksaan doktor," tuturnya sambil menangis.

Nadia yang kini hidup ditemani sepasang anak yang meningkat dewasa menghasilkan sendiri lagu ini sepenuhnya, manakala Julfekar bertindak sebagai penerbit. Nadia kini muncul dengan single baharu berjudul 'Insaf'.

"Kalau saya meninggal dunia semasa saya sakit sebelum ini, orang akan ingat saya dengan lagu 'Salam Untuk Kekasih'. Namun dengan adanya lagu 'Insaf', kalau berlaku apa-apa orang akan kenang saya dengan lagu ini dan ia sangat baik. Semoga lagu ini diterima Allah sebagai satu amalan.

"Saya tak berniat mencari untung wang ringgit dari lagu ini kecuali mengharapkan ia diterima sebagai satu amal untuk saya menjawab di akhirat nanti dengan bakat yang ada. Dengan rendah hati, saya berharap ia diterima Allah sebagai satu amal," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAFIEY ILIAS 'BERBIKINI' - MUFTI WP MAHU JUMPA

Sekali lagi, nama usahawan kosmetik, Safiey Ilias menjadi perhatian ramai apabila baru-baru ini berpenampilan seksi ketika bercuti di Pulau Langkawi.

Gambarnya memakai bikini di atas bot yang dimuatnaik di laman Instagram menimbulkan rasa kurang senang di kalangan netizen.

Perkara itu turut mendapat perhatian Mufti Wilayah Datuk Seri Dr Zulkifli Mohamad Al-Bakri yang menulis surat terbuka buat usahawan muda itu.

Pada masa sama, beliau turut meluahkan hasrat untuk bertemu dengan Safiey bagi bertukar pandangan dan berkongsi rasa hati untuk kebaikan bersama.

Klik untuk gambar besar

Dalam surat terbuka itu turut diberitahu, beliau antara individu yang gembira dengan keputusan Safiey  untuk berhijrah.

Kata Zulkifli lagi, beliau melihat Safiey benar-benar berusaha untuk keluar dari segala permasalahan tersebut namun Allah SWT lebih mengetahui apa yang telah diaturkan-Nya.

Terdahulu, kisah penghijrahan Safiey menggemparkan seluruh negara apabila nekad untuk kembali menjalani fitrah asalnya yakni sebagai seorang lelaki sejati.

Safiey juga dilaporkan pernah membuang implan payu dara untuk kembali ke pangkal jalan. Bagaimanapun sekitar Disember 2017, Safiey mengejutkan ramai pihak apabila kembali tampil berpakaian wanita.

www.myartis.com / Sumber: Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAGAM CAMELIA DAN RAKAN-RAKAN...

Amboi bukan main gembira si Camelia berposing ngan rakan-rakan (mungkin gak gambar lama) sampai tak sedar 'terposing' kat meja orang lain. Yelah... tak kan pula Camelia minum minuman cam tu ye tak? Jadi.. lain kali posinglah kat dinding ke, kat tembok ke agar orang tak memfitnah yang bukan-bukan... tak gitu dik..??(\__/)(='.'=)(")_(")myartis 2009


RISTEENA & ISA KONGSI VIDEO MENARI, DIDUKUNG: "GOODBYE HATERS!"

Pasangan pelakon Risteena Munim dan Isa Khan nampaknya semakin terbuka berkongsi kisah cinta selepas mengumumkan pertunangan mereka. Malah, Risteena menyifatkan dia wanita paling bertuah kerana dipertemukan dengan Isa.

Tidak kisah dengan kritikan netizen mengenai hubungannya dengan tunang yang dianggap terlalu mesra, baru-baru ini Risteena dan Isa memuatnaik video momen manis mereka sedang menari. Video tersebut juga memaparkan aksi Isa sedang mendukung Risteena sambil kedua-duanya saling bertentang mata.

Menerusi perkongsiannya itu, Risteena dan Isa sempat menitipkan pesanan selamat tinggal buat haters di luar sana: "THANK YOU FOR LOVING ME IN A MILLION WAYS AND YES, GOODBYE HATERS!," tulis Risteena dan Isa.

Klik untuk gambar besar

Diruangan komen rata-rata netizen meminta pasangan ini agar segera berkahwin supaya mengelak daripada mengundang fitnah. Dalam pada itu, netizen mengatakan sebelum berkahwin memang semuanya nampak manis dan adalah lebih indah jika sesebuah hubungan itu segera dihalalkan. Netizen turut mendoakan semoga pasangan ini masih kekal romantik meskipun selepas berkahwin.

Terdahulu, pasangan itu mengumumkan sudah pun mengikat tali pertunangan pada 23 November lalu ketika bercuti di Bali, Indonesia. Perkara itu diumumkan mereka dalam satu majlis kejutan yang diadakan di Bora Ombak, Putrajaya pada 6 Disember 2019.

www.myartis.com / Sumber & foto: Rotikaya, Astro Gempak. Instagram Risteena Munim & Isa Khan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KENAPA NAK SURUH SAYA BERUBAH LAGI... JADI APA" - SHUK

"Aku pun dah tak tahu ada lagi ke stesen nak ambil aku setelah berlaku macam tu. So aku dah hadap part aku. So aku harap, dia akan ada part masing-masing lah. Baru benda tu adil kan.

"Korang nak saya berubah jadi apa ni? Kenapa nak suruh saya berubah lagi. Saya dah tak tahu nak berubah jadi apa dah. Yang suruh saya berubah ni, nak saya berubah jadi apa," itulah kata pelawak, pengacara dan pelakon Shuk Sahar.

Nama Shuk kembali hangat diperkatakan sejak beberapa hari lalu selepas seorang wanita dipercayai kekasih gelapnya memuat naik video lelaki separuh bogel mirip dirinya.

Bagaimanapun, Shuk menafikan video menafikan bahawa ia bukan video baharu seperti didakwa serta bakal membuat laporan polis dan akan mengambil tindakan undang-undang.

Klik untuk gambar besar

Terbaru, menerusi IG Live, Shuk meluahkan rasa terkilan apabila wanita berkenaan membuat pendedahan sedangkan ianya kisah lama. Malah, dia sudah pun menerima 'balasan' di atas perbuatannya itu.

Menerusi ruangan komen sesi live tersebut, rata-rata netizen mendesak Shuk untuk berubah dan kembali ke pangkuan isterinya. Bagaimanapun, Shuk akui keliru kerana dia tidak lagi mengulangi kesilapan lama.

Dalam pada itu, Shuk sempat berkongsikan mengenai isterinya, Rossalennah Natassyiah Asshaferah merupakan seorang wanita yang kuat dan tidak mungkin dia akan jumpa insan sehebatnya.

"Kalau cakap pasal Serra ni, aku rasa sampai mati pun aku takkan jumpa perempuan macam dia. Dia hadap dengan aku benda ni selama empat tahun dan dia masih ada dengan aku, teman aku. Aku bersyukur aku dapat berjumpa dengan Serra.

"Aku cuma kenal dia enam bulan, kitaorang bercinta enam bulan then kahwin. Yang ada orang pertikaikan, kenapa dengan bini aku enam bulan kenal terus kahwin. Kenapa dengan orang lain kenal empat tahun pun tak boleh kahwin.

"Mungkin sebab itu lah, Allah dah tentukan siapa yang terbaik untuk kita. Dalam enam bulan tu, Allah dah bagi aku jumpa orang yang terbaik dan aku rasa aku takkan dapat ganti yang lebih baik daripada Serra," ujarnya.

Sebelum ini, wanita dikenali sebagai Fara Salleh mendedahkan sudah penat dipersalahkan kerana mengganggu rumah tangga orang. Dakwa wanita itu lagi, dia pernah jauhkan diri tetapi pelawak itu datang kembali malah mengajaknya untuk berkahwin.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAPAT TAWARAN BELAJAR DI UITM - ALIFF SYUKRI BERJANJI TAKKAN RIAK

"Akhirnya setelah study 3 bulan lulus gak ujian utk masuk degree bisnes #uitm.. Abg lulus ujian syukur kepadamu yallah.. bermulalah hari abg sebagai pelajar... anda tak kenal sy secara dekat jgn nak menikai saya...

"Walaupun ramai orang yang bercakap dengan saya yang saya tidak pandai, saya bodoh, suara saya tidak sedap, suara saya macam nobita, pergi hospital sakit jiwa dan sebagainya tetapi saya tahu yang saya masih waras dan saya mempunyai wawasan yang tinggi untuk berjaya.

"Walaupun ramai yang mengata saya, anda tengok usaha saya dan saya telah diterima untuk menjadi seorang pelajar UITM dengan SARJANA MUDA.. Orang yang mengutuk dan mengecam saya tidak mendapat apa/apa pun. Doakan kejayaan abang ya. Alhamdulillah ... hidup #uitmshahalam," demikian tulis usahawan kontroversi, Datuk Seri Aliff Syukri menerusi laman Instagram miliknya.

Sebelum ini Aliff Syukri pernah menyatakan hasratnya untuk melanjutkan pelajaran ke pengajian tinggi serta memiliki segulung ijazah. Impiannya itu tercapai apabila Aliff memaklumkan dia diterima masuk ke Universiti Teknologi Mara (UiTM).

Klik untuk gambar besar

Bakal mengikuti kursus Sarjana Muda Pentadbiran Perniagaan (Kepujian) Perniagaan Antarabangsa yang bertempat di UiTM Shah Alam, Aliff mengatakan dia bukanlah bodoh seperti yang disangka netizen. Malah menerusi perkongsian itu juga, Aliff memberitahu dia ingin mebuktikan dirinya masih waras serta mempunyai wawasan yang tinggi untuk berjaya meskipun sering dihina dan dikecam teruk oleh orang ramai.

Perkongsian Aliff itu mendapat pelbagai reaksi daripada netizen yang mengucapkan tahniah kepada usahawan tersebut, namun seperti sudah dijangka ada segelintir netizen mempertikaikan kelayakan usahawan itu sehingga diterima masuk ke Universiti.

Sementara itu, Aliff Syukri berjanji untuk tidak bersikap riak di laman sosial. Malah, Aliff juga mengakui sudah meminta ampun dan maaf kepada ibunya, Rozita Ibrahim susulan video yang dimuatnaik di IG minggu lalu.

"Saya sudah berjumpa bonda dan berkongsi video di IG. Cuma, apa yang dimuatnaik itu adalalah rakaman semula. Sebelum itu, adalah dia mengamuk dan bising. Sama juga saya. Namun, ia tidak dikongsikan. Saya tunjuk yang gembira saja.

"Sebab, tidak mahu orang akan bercerita lebih buruk. Bagi saya, macam mana jahat sekali pun mak kita, dia tetap mak kita. Dalam kes saya, bukan nak kata mak saya jahat. Jadi, saya sudah minta maaf dan ampun daripadanya. Saya juga berjanji takkan riak dan akan dengar cakap," katanya.

Bagaimanapun, Aliff yang baru muncul dengan single 'Coba Bahagia' berkata, dia tetapi tidak bersetuju dengan tindakan ibunya membuat teguran secara terbuka di IG: "Saya tak setuju dengan bonda iaitu kutuk saya di IG.

"Sepatutnya jumpa saya depan-depan. Tapi, sebelum ini memang sudah pernah nasihat. Tapi saya jenis kalis teguran. Jadi, apabila berjumpa kami berpeluk dan menangis bersama-sama. Itu mengeratkan lagi silaturahim," tuturnya.

Aliff juga menegaskan dia tidak gila atau sakit mental seperti yang didakwa masyarakat: "Orang tak boleh rasai apa saya rasa. Mereka orang biasa yang tengok saya di IG dan FB. Mereka tak pernah rasa menjadi Aliff Syukri sebenar yang mana bukan seperti apa yang dipertontonkan.

"Masyarakat hanya nak nampak isu panas yang disogokkan oleh media massa sedangkan mereka tak tahu apa saya buat. Kalau saya gila, saya takkan ada kerja dan pergi jumpa mak. Sejujurnya, saya memang jumpa doktor untuk mendapatkan ketenangan. Malah, ia ada kaitan dengan tindakan nak bunuh diri. Tapi, saya bukan jumpa doktor sakit jiwa. Saya tertekan dengan pekerja dan hal lain," ujarnya.

Apa pun tahniah diucapkan kepada Aliff Syukri dan semoga dapat menghabiskan pelajaran serta terus maju dalam bidang perniagaan. Diharap, Aliff dapat mengurangkan kontroversi selepas ini apabila sudah bergelar pelajar.

www.myartis.com / Sumber & foto: Rotikaya, Harian Metro & Instagram Aliff Syukri

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"NI SEMUA MINYAK MASAK PUNYA HAL LAH NI..." - SHARNAAZ

"I'm back!!! Dugaan jadi pembakar semangat.. ni semua minyak masak punya hal lah ni... Thank you my brother dtg melawat abang baru balik holishit ourstation...," itulah tulis pelakon Sharnaaz Ahmad pada sekeping gambar dirinya bersama sahabat baiknya, pelakon Shukri Yahya dengan memegang sebotol minyak masak, yang dimuat naik di laman Instagram.

Apa yang menjadi perhatian adalah kapsyen gambar tersebut dimana Sharnaaz berkata dia sudah kembali dan berseloroh mengatakan semuanya minyak masak punya hal. Menerusi entri itu, Sharnaaz turut mengucapkan terima kasih kepada Shukri yang datang melawatnya yang baru balik dari 'outstation'.

Perkongsian Sharnaaz itu mendapat pelbagai reaksi daripada netizen yang terhibur dan geli hati dengan gelagat dua sahabat itu. Tidak kurang juga, ada yang mencadangkan pelakon itu menjadi duta minyak masak atau keluarkan jenama minyak masak sendiri selepas ini.

Klik untuk gambar besar

Isnin lalu, Sharnaaz sudah pun dibebaskan dengan jaminan polis atas dakwaan memukul dan menendang seorang lelaki di sebuah kondo di Segambut.

Sharnaaz mengakui panas baran adalah sinonim dengannya namun apa yang dilakukannya itu adalah perlu serta meminta menunggu cerita sebenar daripadanya.

Sharnaaz berkata dia akan membuktikan bahawa dirinya tidak bersalah serta berharap tiada pihak cuba membuat spekulasi mengenai kes itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


8 GAMBAR - SHILA AMZAH & KELUARGA TUNAI UMRAH

Gambar Shila Amzah, 23, ND Lala dan keluarga menunaikan Umrah di Tanah Suci Mekah, selama dua minggu bermula 7 Mac lalu. Nampaknya, keluarga mereka kembali tenang dan bersatu... bak kata pepatah 'buang yang keruh ambil yang jernih'.

“Selepas pulang dari Mekah, Shila akan terbang ke Shanghai dan menetap disana beberapa bulan,” ujar ND lala pada media sebelum berangkat.

Klik untuk imej besar...


DEDAH KEKASIH BERNAMA 'FY' - HAFIZ AF7 KENA MARAH

Gara-gara mendedahkan wajah kekasihnya dalam Instagram, penyanyi kelahiran Akademi Fantasia Hafiz Suip telah dimarahi oleh segelintir peminatnya. Perkembangan tersebut bukan sahaja membuat Hafiz terkejut, malah dia juga tidak menyangka akan timbulnya respons sebegitu.

Hafiz atau nama sebenarnya Mohd Hafiz Mohd Suip, 24, bagaimanapun tetap berasa lega dengan keputusan tidak menyembunyikan wajah kekasihnya yang dikenali sebagai 'Fy' itu.

"Ini merupakan kali pertama saya memuat naik foto kekasih di Instagram sekadar mahu memberitahu yang kini saya sudah berpunya.

"Tidak sangka pula apabila ada beberapa peminat yang meluahkan rasa kecewa kerana foto itu. Bagaimanapun, saya percaya mereka akan faham. Takkanlah saya tidak boleh ada kekasih semata-mata ingin menjaga hati orang," ujarnya dipetik sebagai berkata ketika majlis pelancaran showcase Hafiz & Friends di Hard Rock Cafe, Kuala Lumpur, semalam.

"Dulu saya terfikir, jika mendedahkan hal percintaan saya, mungkin ia akan menggugat karier dan peminat tidak akan suka saya lagi.

"Tetapi bila fikir balik, buat apa perlu sorok benda baik. Tetapi saya tidak akan memberitahu secara terperinci mengenai 'Fy'.

"Apa yang saya boleh katakan, 'Fy' merupakan pelajar jurusan akaun di sebuah institusi pengajian tinggi. Dia juga merupakan saudara jauh saya," dedahnya agar peminat tidak lagi berteka-teki.

Untuk info, baru-baru ini Hafiz telah berkongsi foto kekasih di Instagramnya dengan nota ‘happy birthday to my love’. Perkongsian tersebut sekaligus telah mendedahkan siapakah wanita yang berjaya merebut hatinya selama ini.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


"SATU HARI ADA YANG BOLEH TERIMA SAYA SEADANYA DENGAN IKHLAS" - ZARINA ANJOULIE MINTA MAAF BELUM CUKUP SEMPURNA, MASIH STRUGGLE UNTUK BERUBAH

Pelakon Zarina Anjoulie menerusi kenyataan terbaru yang dimuat naik di InstaStory itu telah meminta maaf kepada semua pihak yang terlibat dan mengakui bahawa dirinya belum cukup sempurna.

Menurut Zarina atau lebih mesra disapa Anju, 36, dia masih berusaha untuk berubah perlahan-lahan ke arah kebaikan serta berharap ada yang akan menerimanya seikhlas hati suatu hari nanti.

"Anju minta maaf kepada semua pihak ye. Saya minta maaf saya tak cukup sempurna. Saya masih struggle untuk berubah slow-slow. Satu hari ada yang boleh terima saya seadanya dengan ikhlas. Let me heal in peace ya. I love you guys so much," katanya.

Klik untuk gambar besar

Sebelum ini, hubungan Zarina dengan Khazrul Elzey hangat diperkatakan apabila ikatan pertunangan mereka didakwa putus. Namun persoalan tersebut seakan telah pun terjawab apabila Khazrul Elzey memuat naik kenyataan yang seolah memberi bayangan bahawa  hubungan mereka sudah putus di tengah jalan.

Dalam pada itu, Khazrul turut meluahkan isi hati dimana dia bukan orang yang baik serta berharap mereka akan terus bersahabat serta mendoakan agar Anju bertemu dengan orang yang lebih baik.

  ________ IKLAN ________ JUALAN JIMAT GILER 2.2. - - Ayuh dapatkan pelbagai tawaran hebat di Shopee sempena jualan JIMAT GILER 2.2 (2 Februari 2023) ini.Pelbagai barangan dijual dengan harga giler termasuk pemberian diskaun dan voucher yang tak masuk akal.Selain itu,  banyak hadiah hebat dan cabutan bertuah menanti anda.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JADI MANGSA AKAUN PALSU - SYAMSUL YUSOF TEGAS DIA TIADA TIKTOK & FACEBOOK

"Saya tiada akaun TikTok atau Facebook. Jika ada itu semuanya fake (palsu). Harap maklum. Saya cuma ada Instagram ini sahaja," demikian jelas pengarah dan pelakon Syamsul Yusof, 38, yang menegaskan kepada orang ramai bahawa dirinya tidak memiliki akaun laman sosial TikTok.

Menerusi muat naik terkini di Instagram, Syamsul atau nama sebenarnya Mohd Syamsul Mohd Yusof berkata jika wujud akaun TikTok di atas namanya, itu adalah palsu. Syamsul bagaimanapun dilihat menutup ruangan komen pada hantaran tersebut.

Terdahulu, satu akaun palsu di atas nama @Syamsulyusoffilm di laman TikTok telah diwujudkan oleh individu yang tidak bertanggungjawab. Malah akaun tersebut turut berkongsi video yang memaparkan kehidupan peribadi pengarah filem Mat Kilau tersebut.

Dalam pada itu, salah satu konten yang dikongsi di laman akaun palsu berkenaan yang memaparkan video Syamsul melawat kawasan ladang yang dipenuhi pokok tanaman menjadi tular sehingga ada beberapa media tempatan menulis cerita mengenai video tersebut.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERSEBAR DI LAMAN SEMBANG - FOTO ISTERI AWIE?

Gambar ini telah tersebar di beberapa laman sembang yang didakwa sebagai isteri kepada pelakon dan penyanyi Awie.

Namun begitu, tidak dapat dipastikan kenapa wajah wanita tersebut cedera, mungkin agaknya ditimpa kemalangan.

Iyalah kadangkala kemalangan boleh berlaku di mana-mana sahaja. Contohnya terjatuh atau terlanggar sesuatu yang keras atau tersilap pakai alat kosmetik. Allahu Alam.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


BUAT LAPORAN POLIS - DATUK DJ DAVE NASIHAT SEMUA PIHAK HATI-HATI DENGAN SCAMMER' MENYAMAR DIRINYA

"Semalam saja saya dah menerima lebih 200 panggilan telefon yang mengatakan hampir terkena dengan taktik 'scammer' ini dan juga mesej-mesej turut diterima. Sebelum ini, saya ada mendengar daripada sahabat-sahabat berkenaan 'scammer' ini tapi tidak sangka terjadi pada saya hari ini.

"Terkejut saya kerana gambar yang digunakan itu sememangnya gambar profil saya," kata penyanyi yang juga Pengerusi Yayasan Kebajikan Artis Tanah Air (YKAT), Datuk DJ Dave yang menasihatkan rakan-rakan atau mana-mana pihak supaya tidak terpedaya dengan 'scammer' yang menyamar sebagai dirinya.

Jelas DJ Dave yang sudah membuat laporan polis, ada seorang lelaki menggunakan gambar profil WhatsAppnya bertujuan untuk meminjam wang daripada mangsa-mangsanya. Dalam pada itu, DJ Dave mengharapkan ia tidak berlaku lagi terhadapnya atau tidak berlaku kepada orang lain.

Klik untuk gambar besar

"Ingin saya tegaskan sekali lagi, bahawa saya tidak terbabit dan sekiranya masih ada yang menerima hantaran WhatsApp berkenaan silalah hubungi saya terus atau pengurus saya.

"Anda juga boleh semak di status WhatsApp saya. Tidak cukup itu, petang semalam pula 'scammer' ini sudah godam aplikasi Telegram saya menggunakan nombor saya dari Telegram.

"Dia seterusnya hantar pada semua nombor yang ada di aplikasi itu. Saya minta semua berjaga-jaga dengan taktik ini," ujarnya.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ADAM SHAHZ MOHON MAAF, TIADA KAITAN DENGAN JS PICTURES

Baru-baru ini, pelakon Adam Shahz membuat pendedahan mengenai sebuah syarikat produksi dikatakan meneruskan penggambaran biarpun sebahagian daripada kru positif Covid-19.

Enggan memanjangkan isu ini, Adam tampil memohon maaf dan berkata dia tidak berniat untuk mengaibkan mana-mana syarikat produksi termasuk JS Pictures.

Adam berkata dalam artikel yang disiarkan sebuah portal hiburan semalam, dia tidak menyebut nama mana-mana pihak dan menegaskan produksi milik pelakon Sheila Rusly dan Jinggo itu tidak mempunyai kaitan.

"Apa yang saya kongsikan, adalah pendapat saya secara umum tanpa menunding jari kepada sesiapa. Saya tak nak panjangkan isu ini lagi. Cuma, saya nak pesan pada kawan-kawan semua, tolong patuh prosedur operasi standard (SOP) yang ditetapkan. Cukuplah industri terkesan selama hampir lima bulan," katanya.

Klik untuk gambar besar

Menurut Adam, dia juga ingin memohon maaf kepada JS Pictures yang 'terkesan' dengan kenyataan dikeluarkan dan menegaskan syarikat produksi itu tiada kaitan.

"Artikel yang disiarkan tidak membabitkan mana-mana produksi, termasuk JS Pictures dan saya ingin memohon maaf secara terbuka di atas salah faham yang berlaku. Saya memohon maaf dengan pihak JS Pictures kerana salah tafsir, serta JS Pictures tidak tertakluk dalam kenyataan seperti  artikel ditulis," ujarnya lagi.

Permohonan maaf itu dibuat sehari selepas membuat pengakuan mempunyai bukti terdapat sebuah produksi mengarahkan pelakon dan kru mereka agar tidak 'berkokok' tentang isu menjadi kontak rapat pesakit Covid-19.

Menurut Adam, perkara sebegitu hanya menjejaskan dan memburukkan imej industri seni yang sememangnya sudah dipandang negatif. Dalam masa sama, Adam berharap isu terbabit tidak diperbesarkan lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BUKAN PERGADUHAN BERDARAH - AWIE

Anda sudah baca gosip pergaduhan Awie di Langkawi yang tersebar di Blog dan laman sembang? Ceritanya bukan main 'kecoh' seolah-olah macam dalam filem 'kung fu' terbitan Hong Kong layaknya apabila melibatkan 'ahli kumpulan' yang kononnya berpengaruh.

Bagaimanapun, sudah namanya gosip apabila ia hanya disampaikan dari mulut ke mulut... dan kemudian ditokok tambah dengan 'perasa' menjadikan ceritanya sedap. Dan bila gosip ini diajukan sendiri ke empunya badan, ternyata ia hanya sekadar pergaduhan kecil yang tidak melibatkan sepak terajang atau aksi Bruce Lee!

Hal ini diakui sendiri oleh pelakon dan vokalis kumpulan Wings, Awie, yang mengatakan pergaduhannya di sebuah kelab di Langkawi pada bulan lalu kerana perbuatan provokasi individu tertentu yang mengeluarkan kata-kata kesat terhadapnya... bukan aksi sepak terajang.

Tambahnya, pergaduhan tersebut berpunca apabila segelintir pengunjung enggan menghormati permintaannya agar tidak mengambil gambar dia di dalam kelab.

"Punca pergaduhan tersebut adalah 'kecil' apabila saya enggan bergambar dengan mereka di dalam kelab. Saya beritahu kalau nak bergambar, ambil di luar kelab sahajalah tetapi mereka tidak hormat permintaan saya.

“Kerana tindakan itu mereka melakukan provokasi dengan mengeluarkan kata-kata kurang enak sehingga membangkitkan perasaan marah saya,” katanya dipetik sebagai berkata.

Justuru, Awie telah menafikan dakwaan dalam sebuah blog hiburan yang mengatakan dia dipukul teruk namun mengakui ada berlaku 'pergaduhan mulut' antara dia dengan beberapa pengunjung di luar kelab itu.

"Kira-kira 30 orang telah datang untuk menyerang saya di luar kelab tetapi mereka tidak berjaya menyentuh saya dan disebabkan itu mungkin mereka lebih berang terhadap saya.

"Anda (wartawan) boleh melihat sendiri tidak ada satu lebam pun berada di badan atau muka saya, jadi laporan mengatakan saya dibelasah teruk adalah tidak benar," ujarnya merujuk pada laporan sebelum ini yang mendakwa dia dibelasah teruk oleh seorang guru Silat Bunga Kedah.

Menurut Awie, apa yang dikesalkannya ialah apabila ada pihak luar campur tangan dalam kejadian tersebut dan menganggap pihak yang menyerangnya mempunyai motif tersendiri.

"Kelab berkenaan mempunyai sekuriti yang saya yakin boleh meleraikan pergaduhan antara kami tetapi mengapa perlu melibatkan orang luar dalam kejadian itu?

"Saya tidak faham motif mereka melakukan perbuatan itu terhadap saya kerana kunjungan saya ke sana bukan untuk mencari masalah dengan sesiapa," ujarnya yang menganggap pergaduhan itu telah selesai.

Katanya masalah tersebut telah dibawa ke balai polis berdekatan namun tiada sebarang laporan polis dibuat oleh kedua-dua belah pihak.

Terdahulu ketika ditanya tujuannya ke Langkawi, kata Awie dia ke pulau itu untuk melihat sebidang tanah yang dibelinya beberapa tahun lalu. Selain urusan tanah, dia juga mendapat undangan membuat persembahan di kelab yang tercetusnya perbalahan tersebut.

Oleh yang demikian, tidak wujud dakwaan yang mengatakan dia hadir kerana mesyuarat anjuran Pertubuhan Kebajikan dan Dakwah Islamiah Malaysia (Pekida) di situ. Paling dinafikannya ialah dia menghabiskan masa di kelab berkenaan bersama pengawal peribadinya sebelum berlakunya pergaduhan.


SELEPAS DIKECAM - ALIFF SYURKI BERALIH KE NASYID

Usahawan kosmetik dan juga penyanyi, Datuk Seri Aliff Syukri baru-baru ini telah melancarkan lagu nasyid penuh dengan unsur keharmonian yang dinyanyikan bersama isteri tercinta, Datin Shahida.

Lancaran lagu tersebut adalah selepas menerima pelbagai kecaman dan kritikan kerana lagu kontroversi, 'Bobo Dimana' yang didakwa memberi pengaruh buruk dan berunsur lucah.

Lagu tersebut yang bertajuk 'Agama Kedamaian' adalah hasil sentuhan komposer dan penyanyi nasyid terkenal, Hafiz Hamidun. Katanya ia juga diinspirasikan daripada lagu Deen Assalam.

Klik untuk gambar besar

Rata-rata netizen memuji betapa merdunya suara Shahida dan sangat tenang rasa hati bila mendengar lagu itu. Pada masa yang sama, ramai yang berharap agar Aliff akan terus mengeluarkan lagi lagu-lagu berunsur keagamaan selepas ini.

Macam ini baru best, tiada aksi menari terlampau tiada juga lirik yang mengundang kontroversi. Rasa damai dan tenang bila dengar.

Harapnya Aliff terus istiqamah dan dapat menghasilkan lagu seperti ini di masa akan datang. Ramai yang akan sokong dan tiada langsung kecaman kan? Apa pula pendapat anda?

ATAU KLIK DISINI UNTUK TONTON VIDEO

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SEBELUM BERCERAI SAYA BERITAHU SAYA BERKENALAN DENGAN WANITA LAIN" - CHOT DEDAH PERKAHWINAN TAK BAHAGIA, PELIK BEKAS ISTERI BUAT KECOH

"Tidak dinafikan setiap rumah tangga ada pasang surutnya. Kami sudah cuba sehabis baik untuk menyelesaikan masalah itu. Selama bertahun-tahun kahwin, kami masih tidak mampu mencapai kata sepakat dalam banyak perkara.

"Apa yang bekas isteri cakap tentang punca orang ketiga membuatkan dia tidak bahagia, tapi kami memang sudah tidak bahagia pun. Malah sebelum bercerai pun saya sudah beritahu yang saya berkenalan dengan wanita lain.

"Kami pun dah jelaskan semuanya," ujar pelawak Hazmeer Hassan atau Chot, 33, yang menyangkal dakwaan bekas isterinya, Siti Zafirul Azzah berhubung penceraian mereka disebabkan kehadiran orang ketiga sebaliknya perkahwinan yang dibina sudah lama bermasalah.

Pada masa sama, Chot turut menjelaskan isteri baharunya iaitu Zurina Badron bukan punca keretakan rumah tangganya, malah mendakwa pernah berterus-terang dengan bekas isteri tentang hubungannya dengan kakak kepada seorang penyanyi popular tersebut.

Tindakan Azzah yang membuat kenyataan berhubung pernikahan bekas suaminya bersama Zurida dipersoal pelawak itu. Ini kerana kata Chot, bekas isterinya itu sudah sedia maklum tentang perkara berkenaan sejak mereka mengikat tali pertunangan dan tidak menolak sekiranya tindakan dilakukan Azzah disebabkan hasutan oleh orang lain.

Klik untuk gambar besar

"Saya tidak faham mengapa dia mahu memperbesarkan isu ini sewaktu di hari pernikahan saya sedangkan daripada kami bertunang pun dia sudah tahu. Bagi saya mungkin ada suara-suara ghaib di belakang yang cuba menghasut perkara ini berlaku," katanya.

Mengulas tentang soal nafkah yang dibangkitkan Azzah, Chot memberitahu dia tidak pernah culas menunaikan tanggungjawab sebagai seorang bapa terhadap anak lelaki tunggal mereka, bagaimanapun dia merasakan tindakan yang dilakukan bekas isterinya itu sedikit sebanyak dapat memberi impak negatif terhadap kerjayanya.

"Saya tidak pernah culas memberi nafkah buat anak kami. Tetapi, kalau dia bertindak untuk memburukkan saya di media sosial, ia secara tidak langsung bakal merosakkan kerjaya saya. Kalau saya dah tak ada kerja nanti macam mana nak bagi nafkah? Pada saya, perkara seperti ini tidak perlu dibesarkan di media sosial," ulasnya.

Sementara itu, Chot juga memberitahu, dia sebenarnya tidak mahu membuka aib rumah tangganya sebelum ini demi menjaga maruah bekas isteri. Dalam pada itu, Chot juga memohon agar orang luar yang tidak ada kena mengena supaya tidak membuat andaian buruk terhadap dirinya dan keluarga.

"Sebenarnya saya nak cerita pun malu sebab takut buka aib sendiri. Tapi, buat masa sekarang biarlah perkara pun dah jadi. Disebabkan itu saya rasa hal-hal rumah tangga tidak perlu dikongsi di media sosial.

"Saya tidak mahu buka aib sesiapa dan saya berharap agar orang diluar saya yang tidak tahu cerita sebenar berhenti buat spekulasi buruk terhadap saya," katanya.

Terdahulu, Azzah mendedahkan pelawak itu sudah mendirikan rumah tangga dengan kakak penyanyi terkenal, selain memberi bayangan perkahwinan mereka berakhir gara-gara orang ketiga.

Untuk makluman, Chot dan Azzah mendirikan rumah tangga pada 18 Julai 2017 dan pasangan ini dikurniakan seorang cahaya mata iaitu Ahmad Sher Hayyaz yang kini berusia empat tahun. Pada 23 Januari lalu, Chot telah bernikah lagi dengan Zurina yang berstatus janda anak tiga.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"CELAH MANA, TAKKAN LA AKU NIAT NAK JADI..." - BAZLI UNIC

Semua pasti mengetahui mengenai #DeleAlliChallenge (membengkokkan jari dan tangan yang diletakkan di mata) yang kini sedang tular di media sosial.

Untuk makluman, #DeleAlliChallenge adalah inspirasi daripada seorang pemain bola sepak dari pasukan Tottenham, Dele apabila dia berjaya menjaringkan gol dan mula bergambar bersama peminat dengan gaya sedemikian.

Enggan mendiamkan diri, anggota kumpulan nasyid UNIC, Bazli Hazwan telah tampil menepis dakwaan sesetengah pihak yang mendakwa #DeleAlliChallenge merupakan simbul kepada dajjal.

Menurut Bazli, apa yang dilakukan itu hanyalah sekadar pergerakan jari dan tidak membawa apa-apa maksud seperti yang tular di media sosial.

Klik untuk gambar besar

"Ini jari trick saja. Celah mana pulak yahudi dajjal ni adoi. Takkan la aku niat nak jadi dajjal yahudi wei. Aku pun tahu la. K la. Anggap jari tu aku ubah letak kt pipi bukan kat mata," tulisnya menerusi entri di Instagram.

Namun perbuatan yang dilakukan oleh Bazli itu ternyata mendapat kritikan netizen dan mereka berharap dia lebih berhati-hati dalam melakukan sesuatu perkara yang boleh merosakkan namanya sebagai penyanyi nasyid.

Sebelum ini, tular di media sosial penggunaan #DeleAlliChallege iaitu membengkokkan jari dan tangan yang diletakkan di mata.

Untuk rekod, #DeleAlliChallenge adalah inspirasi daripada seorang pemain bola sepak dari pasukan Tottenham, Dele apabila dia berjaya menjaringkan gol dan mula bergambar bersama peminat dengan gaya sedemikian.

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::